hotchpotch/miracl-hf-unified huggingface dataset:
เรกซ์ เดวิส
เรกซ์ เดวิส (1890 – ?) เป็นนักแสดงชายชาวอังกฤษ
เทียบู
เทียบู ( , ค.ศ. 201 – ?) เสนาธิการแห่งวุยก๊ก
เทียบูเกิดเมื่อ ค.ศ. 201 เป็นบุตรชายของ เทียหยก เสนาธิการรุ่นบุกเบิกของ โจโฉ เมื่อเติบโตขึ้นเทียบูได้เป็นที่ปรึกษาให้กับ แฮหัวหลิม และมีบทบาทในการวางแผนจนทำให้แฮหัวหลิมเอาชนะ จูล่ง หนึ่งใน ห้าทหารเสือแห่งจ๊กก๊ก ได้สำเร็จและเกือบจับจูล่งได้แต่จูล่งก็หนีรอดออกไปได้
ไทเลอร์ เดวิส
ไทเลอร์ เดวิส (1902–1970) เป็นนักแสดงชายชาวอังกฤษ
วีรา เดย์
วีรา เดย์ (4 สิงหาคม ค.ศ. 1935) เป็นนักแสดงหญิงชาวอังกฤษ
เลวิส เดย์ตัน
เลวิส เดย์ตัน เป็นนักแสดงชายชาวอังกฤษ
เรเชล ดี โซลลา
เรเชล ดี โซลลา เป็นนักแสดงหญิงชาวอังกฤษ
เซซิล เดล เกร์
เซซิล เดล เกร์ เป็นนักแสดงละครเงียบชายชาวอังกฤษ
ซินเป๋ง
ซินเป๋ง ( , ? – ค.ศ. 204) ชื่อรองว่า จงจื่อ เป็นเสนาธิการของ อ้วนเสี้ยว
ซินเป๋งแต่เดิมรับใช้ ฮันฮก เจ้าเมืองกิจิ๋วเมื่อฮันฮกถึงแก่กรรมจึงได้มารับใช้อ้วนเสี้ยวโดยทำหน้าที่เป็นปรึกษาให้กับ อ้วนถำ บุตรชายคนโตของอ้วนเสี้ยวต่อมาเมื่ออ้วนเสี้ยวกระอักเลือดตายภายหลัง ยุทธการที่กัวต๋อ โจโฉ ได้ชักชวนให้มารับใช้แต่ซินเป๋งได้ปฏิเสธไปขณะที่ ซินผี ผู้เป็นน้องชายกลับไปรับใช้โจโฉแทนส่วนซินเป๋งยังคงรับใช้อ้วนถำจนถึงแก่กรรมใน ค.ศ. 204
คลองกุฎีดาว
คลองกุฎีดาว เป็นคลองหนึ่งในเขตเทศบาลเมืองอโยธยา อำเภอพระนครศรีอยุธยา จังหวัดพระนครศรีอยุธยา เป็นคลองที่อยู่นอกเกาะเมือง ในอดีตคลองดังกล่าวเป็นคลองที่ใช้หล่อเลี้ยงผู้คน โดยรับน้ำมาจากคลองหันตรา เป็นคลองที่ไหลผ่านศาสนสถานสำคัญต่าง ๆ ได้แก่ วัดกุฎีดาว วัดนางคำ และวัดมเหยงคณ์ แต่เดิมคลองเคยชักน้ำเข้าคูรอบวัดนางคำ ทั้งยังขนานไปกับแนวคลองมเหยงคณ์ทางทิศใต้ด้วย นอกจากนี้ยังเคยเป็นคูเมืองด้านตะวันออกของเมืองอโยธยา ตั้งแต่ก่อนการสร้างกรุงศรีอยุธยาบนเกาะเมือง
จากการสำรวจของ น. ณ ปากน้ำ (ประยูร อุลุชาฎะ) เมื่อปี 2509 พบว่าคลองวัดกุฎีดาวตื้นเขินมากแล้ว ส่วนการสำรวจของปวัตร์ นวะมะรัตน ที่ตีพิมพ์เมื่อปี 2552 พบว่าคลองมีน้ำใส แต่คูบริเวณรอบวัดนางคำที่เคยชักน้ำจากคลองกุฎีดาวนั้นถูกราษฎรบุกรุกไปแล้ว
คลองสุนัขหอน
คลองสุนัขหอน เป็นคลองสายหนึ่งที่เชื่อมระหว่างแม่น้ำท่าจีนในจังหวัดสมุทรสาคร กับแม่น้ำแม่กลองในจังหวัดสมุทรสงคราม ในอดีตเป็นที่ตั้งชุมชนและเป็นเส้นทางคมนาคมที่สำคัญแห่งหนึ่ง
ชื่อคลองสุนัขหอนนั้น ไม่ปรากฏที่มาแน่ชัด บ้างก็ว่าคนเรือขณะจอดเรือรอน้ำขึ้นนั้น จะได้ยินเสียงสุนัขหอนยามค่ำคืนชวนขนหัวลุกนัก บ้างก็ว่าในอดีตลำคลองนี้แทบไม่มีบ้านเรือนอาศัยอยู่ ครั้นชาวเรือจุดไต้หาปลา พายเรือ หรือแม้แต่พูดคุยเสียงดังจนสุนัขได้ยินก็จะหอนเป็นทอด ๆ บ้างก็ว่าในอดีตคลองนี้ผีดุ มักมีผีกระสือเพ่นพ่าน สุนัขจึงหอน ก็ว่า และด้วยชื่อเสียงของคลองสุนัขหอนเป็นที่เลื่องลือ พระบาทสมเด็จพระจุลจอมเกล้าเจ้าอยู่หัวเคยเสด็จไปทอดพระเนตรคลองนี้ก่อนจะเสด็จไปอัมพวา
คลองสุนัขหอนมีมาแต่สมัยกรงศรีอยุธยาแล้วจนเกิดชุมชนเรียกว่า ตำบลสุนัขหอน ซึ่งปรากฏใน "นิราศท่าดินแดง" ในพระบาทสมเด็จพระพุทธยอดฟ้าจุฬาโลก "นิราศตามเสด็จลำน้ำน้อย" ของพระยาตรัง ส่วน "นิราศพระแท่นดงรัง" ของสามเณรกลั่น อธิบายไว้ว่า "...ถึงเขตแขวงแหล่งหลักสุนัขหอน เรือสลอนรายรอถือถ่อไสว ทั้งพ่วงแพแซ่ซ้อนอีกมอญไทย บ้างมาไปปะกันเสียงครั่นครื้น..." ในรัชสมัยพระบาทสมเด็จพระนั่งเกล้าเจ้าอยู่หัว โปรดเกล้าให้สมเด็จเจ้าพระยาบรมมหาประยูรวงศ์ (ดิศ บุนนาค) เป็นแม่กองขุดคลองสุนัขหอนเมื่อปี พ.ศ. 2377 โดยใช้แรงงานกุลีจีน และขอแรงกระบือจากชาวบ้านด้วย คิดเป็นเงิน 102 ชั่ง 4 ตำลึง 1 สลึง 1 เฟื้อง แต่เสร็จเมื่อปีใดไม่ปรากฏ
ปัจจุบันตำบลสุนัขหอนได้เปลี่ยนชื่อเป็นตำบลลาดยาว ขึ้นกับอำเภอเมืองสมุทรสงคราม คลองสุนัขหอนยังคงเป็นเส้นทางคมนาคมของคนในท้องถิ่น และเป็นสถานท่องเที่ยวเชิงนิเวศ ที่นักท่องเที่ยวสามารถชมหิ่งห้อยยามค่ำคืน
คลองสุนัขหอนเป็นคลองที่แยกจากแม่น้ำท่าจีน ผ่านตำบลท่าจีน ตำบลบางกระเจ้า ตำบลบ้านบ่อ ตำบลบางโทรัด ตำบลกาหลง ตำบลนาโคก อำเภอเมืองสมุทรสาคร และตำบลโรงเข้ อำเภอบ้านแพ้ว บรรจบกับแม่น้ำแม่กลอง อำเภอเมืองสมุทรสงคราม ระยะทางยาวประมาณ 30 กิโลเมตร
ฟรังค์-วัลเทอร์ ชไตน์ไมเออร์
ฟรังค์-วัลเทอร์ ชไตน์ไมเออร์ (; เกิด 5 มกราคม ค.ศ. 1956) เป็นประธานาธิบดีเยอรมนีตั้งแต่ 19 มีนาคม พ.ศ. 2560 โดยก่อนหน้านี้ได้ดำรงตำแหน่งรัฐมนตรีกระทรวงการต่างประเทศ (ระหว่างปี พ.ศ. 2548 - 2552 และ 2556 - 2560) และรองนายกรัฐมนตรีระหว่างปี พ.ศ. 2550 - 2552 อีกด้วย
โรงเรียนเทศบาล 1 ศรีเกิด
โรงเรียนเทศบาล ๑ ศรีเกิด (อังกฤษ: Srikerd Municipality School 1) (ย่อ: ท.๑ , S.K.M.1) เดิมชื่อ โรงเรียนประชาบาล ๑ ศรีเกิด ก่อตั้งเมื่อวันที่ 18 เมษายน พ.ศ. 2468 โดยอาศัยศาลาบาตรหน้าพระวิหารในกำแพงวัดศรีเกิด เป็นสถานที่จัดการเรียนการสอน
โรงเรียนเทศบาล ๑ ศรีเกิด ตั้งอยู่เลขที่ 734 ถนนพหลโยธิน ตำบลเวียง อำเภอเมือง จังหวัดเชียงราย โทรศัพท์ 053 – 711620 โทรสาร 053 – 714229 สังกัด เทศบาลนครเชียงราย จัดการเรียนการสอนในระดับปฐมวัยถึงระดับมัธยมศึกษาปีที่ 3 มีพื้นที่ 6 ไร่ 3 งาน 30 ตารางวา
กลุ่มภาษาซัมบัล
กลุ่มภาษาซัมบัล (; ) มีผู้พูดส่วนใหญ่ในจังหวัดซัมบาเลส ประเทศฟิลิปปินส์
ทอม คอเวนทรี
ทอม คอเวนทรี เป็นนักแสดงชายชาวอังกฤษ
วิล โครรี
วิล โครรี เป็นนักแสดงละครเงียบชาวอังกฤษ
วัดเครือวัลย์วรวิหาร
วัดเครือวัลย์ เป็นพระอารามหลวงชั้นตรี ชนิดวรวิหาร ในสังกัดคณะสงฆ์ธรรมยุติกนิกาย ตั้งอยู่ที่ 36 ถนนอรุณอมรินทร์ แขวงวัดอรุณ เขตบางกอกใหญ่ กรุงเทพมหานคร เป็นวัดโบราณที่สร้างมาตั้งแต่ครั้งกรุงศรีอยุธยา พระอุโบสถและพระวิหารของวัดนี้หันหน้าเข้าสู่คลองมอญ และระหว่างพระอุโบสถกับพระวิหาร มีพระเจดีย์ใหญ่ทรงลังกา 3 องค์ตั้งอยู่ ต่อมาในรัชสมัยพระบาทสมเด็จพระนั่งเกล้าเจ้าอยู่หัว วัดนี้ได้รับการบูรณปฏิสังขรณ์โดย เจ้าพระยาอภัยภูธร (น้อย บุณยรัตพันธุ์) และธิดาคือ เจ้าจอมเครือวัลย์ ได้รับพระราชทานนามว่า "วัดเครือวัลย์วรวิหาร" ตามชื่อของเจ้าจอมเครือวัลย์ ธิดาเจ้าพระยาอภัยภูธร (น้อย บุณยรัตพันธุ์) เจ้าจอมของพระองค์ และเป็นวัดประจำตระกูลบุณยรัตพันธุ์
โฮเซ เป. เลาเรล
โฮเซ ปาเซียโน เลาเรล อี การ์ซิอา (; 9 มีนาคม พ.ศ. 2434 - 6 พฤศจิกายน พ.ศ. 2502) เป็นนักการเมืองและผู้พิพากษาชาวฟิลิปปินส์ เขาเป็นประธานาธิบดีแห่งสาธารณรัฐฟิลิปปินส์ที่สองซึ่งเป็นประเทศหุ่นเชิดของญี่ปุ่นเมื่อถูกยึดครองในช่วงสงครามโลกครั้งที่สองตั้งแต่ปี พ.ศ. 2486 ถึง พ.ศ. 2488 นับตั้งแต่การบริหารของประธานาธิบดีดิออสดาโด มากาปากัล (1961-1965) ลอเรลได้รับการยอมรับว่าเป็นประธานาธิบดีที่ถูกต้องตามกฎหมายของประเทศฟิลิปปินส์
อินถวาน้อย
อินถวาน้อย () เป็นพืชในสกุลพุดน้ำ ("Kailarsenia") เป็นพืชท้องถิ่นของประเทศไทย ลักษณะเป็นไม้พุ่มสูงได้ถึง 2 เมตร แตกกิ่งก้านหนาแน่น มีขนสั้น ๆ ตามส่วนต่าง ๆ ใบเรียงตรงข้าม รูปรีหรือรูปขอบขนาน ยาว 3-4 เซนติเมตร ปลายใบแหลม โคนใบสอบเรียว ก้านใบยาวประมาณ 2 มิลลิเมตร ดอกรูประฆังออกเดี่ยว ๆ ตามซอกใบใกล้ปลายกิ่ง ก้านดอกสั้นมาก มีกลีบดอกและกลีบเลี้ยงอย่างละ 5 กลีบ ฐานรองดอกมี 5 สัน หลอดกลีบเลี้ยงยาวประมาณ 2 มิลลิเมตร หลอดกลีบดอกยาวประมาณ 2 เซนติเมตร กลีบรูปขอบขนาน ยาวประมาณ 1.3 เซนติเมตร มีเกสรเพศผู้ 5 อัน อับเรณูรูปแถบ ก้านเกสรเพศเมียรูปกระบอง ผลสดรูปรี มีสันตามยาว 5 สัน ยาวประมาณ 2 เซนติเมตร ภายในมีเมล็ดจำนวนมาก
ชีนบยู
ชีนบยู (, , สามารถออกเสียงว่า ชีนปยู) เป็นพิธีกรรมของชาวพม่า โดยเฉพาะเด็กชายในช่วงที่ก่อนจะบวชเป็นสามเณร ในศาสนาพุทธ นิกายเถรวาท พิธีชีนบยู หมายถึงการเฉลิมฉลองเครื่องหมายของสามเณร เมื่อเสร็จพิธีแห่ชีนบยูเด็กชายผู้เข้าร่วมพิธีกรรมจะเข้าบวชเป็นสามเณร เป็นการบวชของเด็กชายอายุต่ำกว่า 20 ปี
พิธีชีนบยูถือเป็นหน้าที่สำคัญของบิดา มารดาที่ต้องทำให้บุตรชายของตน โดยการปล่อยให้บุตรของตนออกตามรอยคล้ายตอนที่พระพุทธเจ้าเสด็จออกบวช และให้ประพฤติตนอยู่ในคำสอนของพระพุทธเจ้าสำหรับพิธีกรรมชาวพม่าส่วนใหญ่นิยมจัดระยะสั้น หรือบางส่วนนิยมจัดตอนบวชเป็นพระสงฆ์ต่อเมื่ออายุครบ 20 ปี
สำหรับพิธีกรรมชีนบยู ในประวัติศาสตร์เชื่อกันว่าเกิดในสมัยพุทธกาล โดยราหุลพระโอรสในเจ้าชายสิทธัตถะ วันหนึ่งพระนางยโสธรา มารดาของพระองค์มีรับสั่งให้พระองค์ไปทูลขอพระราชสมบัติจากเจ้าชายสิทธัตถะ บิดาของพระองค์ (ซึ่งขณะนั่นได้ตรัสรู้เป็นพระพุทธเจ้าแล้ว) เพื่อที่จะได้ขึ้นครองราชย์สืบต่อ เมื่อราหุลพบพระพุทธองค์ ราหุลกลับเลื่อมใสพระพุทธศาสนาและทูลขอบรรพชาอุปสมบท พระพุทธองค์จึงทรงบรรพชาพระราหุลเป็นสามเณรและให้เสด็จติดตามพระองค์ไปด้วย พระกุมารราหุลจึงเป็นสามเณรรูปแรกในพุทธศาสนา
ในปัจจุบัน ชาวพม่านิยมให้ลูกชายเข้าพิธีชีนบยูในการบวชสามเณรและเด็กหญิงใช้ในการเข้าพิธีเจาะหู ในอดีตเด็กชายก็นิยมเข้าพิธีเจาะหู แต่ช่วงหลังเหลือแต่เด็กหญิง
ลักษณะพิธีชีนบยูมีความคล้ายคลึงกับประเพณีปอยส่างลองในภาคเหนือของประเทศไทย
ดัสตี โรดส์ แท็กทีม คลาสสิก
ดัสตี โรดส์ แท็กทีม คลาสสิก (Dusty Rhodes Tag Team Classic) เป็นการแข่งขันแท็กทีมมวยปล้ำอาชีพประจำปีที่จัดขึ้นโดยWWE ในค่ายNXT
คลองสวนพลู
คลองสวนพลู หรือ คลองไผ่ลิง เป็นคลองหนึ่งในเขตเทศบาลเมืองอโยธยา อำเภอพระนครศรีอยุธยา จังหวัดพระนครศรีอยุธยา เป็นคลองที่อยู่นอกเกาะเมือง ในอดีตถือเป็นชุมชนชาวจีนขนาดใหญ่มาตั้งแต่กรุงศรีอยุธยา และเคยมีชื่อเสียงจากการเป็นแหล่งผลิตขนมไทยในจังหวัดพระนครศรีอยุธยา
คลองสวนพลู หรือ คลองไผ่ลิง คือแม่น้ำป่าสักสายเก่าที่ปัจจุบันได้แปรสภาพเป็นคลองระยะสั้นต่อจากคลองหันตรา ที่ไหลลงแม่น้ำป่าสักบริเวณหน้าวัดเกาะแก้ว ในอดีตบริเวณดังกล่าวเป็นที่ตั้งถิ่นฐานของชาวจีนมาตั้งแต่กรุงศรีอยุธยาตอนต้น ที่ส่วนใหญ่จะเป็นจีนแต้จิ๋วที่ส่วนใหญ่เป็นไพร่และชาวนา ซึ่งสมเด็จพระเจ้ากรุงธนบุรีก็ทรงมีเชื้อสายจีนแต้จิ๋วและเสด็จพระราชสมภพ ณ ย่านวัดเกาะแก้วริมคลองสวนพลูนี้เอง แต่ในช่วงการเสียกรุงศรีอยุธยาครั้งที่สองอันเป็นช่วงเวลาแห่งความโกลาหล "พระราชพงศาวดารกรุงศรีอยุธยา ฉบับพันจันทนุมาศ" ระบุว่าในปี พ.ศ. 2309 ค่ายจีนคลองสวนพลู 400 คนเศษที่ต่อสู้กับพม่านั้นได้ทำลายมณฑปของพระพุทธบาทที่สระบุรีแล้วนำของมีค่าติดไปเสียด้วย
ช่วงทศวรรษ 2500-2520 คลองสวนพลูเป็นแหล่งทำขนมไทย บ้านแต่ละหลังจะมีเพิงทำขนมไทยอยู่ริมตลิ่ง แล้วจะมีพ่อค้าเรือเร่รับไปขายตามสถานที่สำคัญต่าง ๆ ในตัวเมืองพระนครศรีอยุธยา แต่ปัจจุบันเหลืออยู่ไม่กี่หลังที่ยังทำขนมไทยดั้งเดิมขายอยู่
ที่ปรึกษาแห่งรัฐพม่า
ที่ปรึกษาแห่งรัฐพม่า () เป็นตำแหน่งประมุขแห่งรัฐโดยพฤตินัยของประเทศพม่า
ตำแหน่งนี้ถูกสถาปนาขึ้นในวันที่ 6 เมษายน พ.ศ. 2559 เพื่อให้อองซานซูจีมีอำนาจเหนือประมุขแห่งรัฐในรัฐบาลของประเทศพม่า พรรคสันนิบาตแห่งชาติเพื่อประชาธิปไตย ของอองซานซูจี ชนะการเลือกตั้งอย่างถล่มทลายในการเลือกตั้งสามัญแห่งพม่า ใน พ.ศ. 2558 ทว่า เธอซึ่งเป็นประธานพรรคสันนิบาตแห่งชาติเพื่อประชาธิปไตย ไม่สามารถดำรงตำแหน่งประธานาธิบดีเนื่องจากมีข้อห้ามในรัฐธรรมนูญ ที่ห้ามให้ผู้ที่มีคู่สมรสและบุตรเป็นชาวต่างชาติ โดยที่สามีของเธอ ไมเคิล อริส และบุตรของเธออีกสองคน ถือสัญชาติอังกฤษ
คำเสนอตำแหน่งมีมติเห็นชอบโดยสภาสูง ในวันที่ 1 เมษายน พ.ศ. 2559 และมีมติเห็นชอบโดยสภาล่างในวันที่ 5 เมษายน พ.ศ. 2559 ลงนามโดยประธานาธิบดีทีนจอ ในวันที่ 6 เมษายน พ.ศ. 2559
มิสยูเอสเอ
มิสยูเอสเอ () เป็นการประกวดความงามในสหรัฐอเมริกาซึ่งจัดขึ้นเป็นประจำทุกปีตั้งแต่ปี ค.ศ. 1952 เพื่อคัดเลือกตัวแทนของสหรัฐอเมริกาเข้าประกวดนางงามจักรวาล นอกจากนี้องค์การนางงามจักรวาลยังดำเนินการประกวดมิสทีนยูเอสเอ
ปัจจุบันมิสยูเอสเอคือ แซราห์ โรส ซัมเมอส์ จากรัฐเนแบรสกา ได้ครองตำแหน่งเมื่อวันที่ 21 พฤษภาคม ค.ศ. 2018 ในชรีฟพอร์ต, รัฐลุยเซียนา
การประกวดมิสยูเอสเอได้ริเริ่มขึ้นในปี ค.ศ. 1950 เมื่อโยลันด์ เบตเบซ ผู้ชนะการประกวดมิสอเมริกา ปฏิเสธที่จะสวมชุดว่ายน้ำเพื่อการประชาสัมพันธ์ บริษัทผลิตชุดว่ายน้ำ"แคทาลีนา"ซึ่งเป็นผู้สนับสนุนหลักของการประกวดมิสอเมริกา ตัดสินใจยกเลิกการสนับสนุนการประกวดมิสอเมริกาอย่างทันที และได้จัดตั้งการประกวดมิสยูเอสเอ นอกจากนี้ยังได้ก่อตั้งการประกวดนางงามจักรวาล และในปี ค.ศ. 1983 ยังมีการประกวดมิสทีนยูเอสเอ
มิสยูเอสเอครั้งแรกจัดขึ้นในปี ค.ศ. 1952 ที่ลองบีช รัฐแคลิฟอร์เนีย ผู้ชนะเลิศมิสยูเอสเอคนแรกคือแจ็กกี เลาก์รี มิสนิวยอร์กยูเอสเอ ครั้งแรกมีผู้เข้าร่วมประกวด 30 คน และหลายรัฐไม่สามารถเข้าร่วมประกวดได้ในช่วงสองทศวรรษแรกของการประกวดได้ ตั้งแต่ปี ค.ศ. 1970 แต่ละรัฐและเขตปกครองพิเศษโคลัมเบียได้ส่งตัวแทนเข้าร่วมในแต่ละปี รัฐอะแลสกาได้เข้าร่วมครั้งแรกในปี ค.ศ. 1959 และรัฐฮาวายในปี ค.ศ. 1960 ก่อนหน้านี้ทั้ง 2 รัฐมีส่วนร่วมในนางงามจักรวาล
ตั้งแต่ปี ค.ศ. 1963 – ค.ศ. 2002 การประกวดรอบตัดสินออกอากาศทางสถานีโทรทัศน์ซีบีเอส ในปี ค.ศ. 1990 ผู้ชมได้ลดลงอย่างรวดเร็วประมาณ 20 ล้านคน ตั้งแต่ปี ค.ศ. 2003 การประกวดได้ออกอากาศทางสถานีโทรทัศน์เอ็นบีซี
ซึ่งรูปแบบการประกวดมิสยูเอสจะแตกต่างจากมิสอเมริกา ผู้เข้าประกวดมิสยูเอสไม่ต้องแข่งขันในรอบความสามารถพิเศษ การประกวดหลักคือเครื่องแต่งกายชุดว่ายน้ำ ชุดราตรีและการสัมภาษณ์ การมีส่วนร่วมในการประกวดมิสยูเอสเอผู้เข้าประกวดจำเป็นต้องได้รับการคัดเลือกให้เป็นตัวแทนของแต่ละรัฐ
ผู้เข้าประกวดจะมีส่วนร่วมในรอบ Preliminary หลังจากนั้นผู้เข้าประกวดยังคงอยู่ในการประกวดต่อไปจนถึงรอบตัดสิน ในวันประกวดรอบตัดสินผู้เข้าประกวดจะมีส่วนร่วมในการประกวดรอบชุดว่ายน้ำ ชุดราตรีและการสัมภาษณ์เพื่อเลือกเป็นมิสยูเอสเอ
คลองสระบัว
คลองสระบัว เป็นคลองสายหนึ่งทางทิศเหนือนอกเกาะเมือง อำเภอพระนครศรีอยุธยา จังหวัดพระนครศรีอยุธยา ถือเป็นคลองสายประวัติศาสตร์ที่สำคัญเพราะเป็นลำคลองที่ทำการจับกุมขุนวรวงศาธิราชกับนางพระยาแม่อยู่หัวศรีสุดาจันทร์ขณะเสด็จไปเพนียดคล้องช้าง ทั้งยังเป็นคลองที่เป็นย่านการผลิตภาชนะดินเผา กระเบื้องมุงหลังคา และอิฐ มาแต่อดีตจนถึงปัจจุบัน
คลองสระบัวเป็นคลองแต่เดิมเป็นคลองธรรมชาติ ต่อมาสมเด็จพระมหาธรรมราชาธิราชโปรดเกล้าฯ ให้ย้ายเพนียดจากเดิมที่วัดซองใกล้พระราชวังจันทรเกษม ไปยังนอกเกาะเมืองตำบลทะเลหญ้า จึงโปรดให้ขุดคลองสระบัวต่อขึ้นไปจนถึงเพนียดแห่งใหม่ เพื่อทรงใช้เป็นเส้นทางสำหรับทอดพระเนตรการคล้องช้างเถื่อน และเป็นเส้นทางลัดจากพระราชวังหลวงไปเพนียดคล้องช้าง
ในอดีตคลองสระบัวและคลองบางปลาหมอ (หรือคลองผ้าลาย) ซึ่งเป็นคลองสาขานั้น มีชุมชนและแหล่งการค้าที่สำคัญ อาทิ ย่านสัมพันนีอันเป็นย่านผลิตน้ำมันงา น้ำมันลูกกะเบา และน้ำมันถั่วขาย ทั้งยังเป็นย่านที่มีการตีเหล็ก และปั้นหม้อขาย ส่วนบริเวณวัดแดงมีตลาดเรียกว่าย่านตลาดคลองผ้าลาย ส่วนปลายคลองก็มีย่านตลาดวัดครุฑที่ปั้นหม้อนางเลิ้งขาย ส่วนทิศตะวันออกของคลองสระบัวคือทุ่งแก้ว ซึ่งเป็นย่านผลิตสินค้าที่สำคัญ อาทิ ย่านวัดพร้าว ทำแป้งหอม น้ำมันหอม ธูป กระแจะ กระดาษขาย บ้านคณฑี ปั้นกระโถน ตะคัน ตุ๊กตารูปคนและสัตว์ต่าง ๆ มาขาย มีศาสนสถานสำคัญ ๆ อาทิ วัดเจ้าย่า วัดครุฑ และอื่น ๆ ทั้งยังพบหลักฐานว่าบริเวณนี้มีการตั้งถิ่นฐานของชาติพันธุ์ต่าง ๆ โดยเฉพาะชาวล้านนา
คลองสระบัวและคลองบางปลาหมอมีความสำคัญทางประวัติศาสตร์ คือเหตุการณ์ที่นางพระยาแม่อยู่หัวศรีสุดาจันทร์โปรดเกล้าฯ ให้สถาปนาขุนวรวงศาธิราชเป็นพระมหากษัตริย์ ขุนนางผู้ใหญ่ลางคนไม่เห็นด้วย นำโดยขุนพิเรนทรเทพ (ภายหลังคือสมเด็จพระมหาธรรมราชาธิราช) ได้วางแผนลอบปลงพระชนม์ขุนวรวงศาธิราข โดยนำกำลังไปดักซุ่มบริเวณคลองบางปลาหมอในวันที่ขุนวรวงศาธิราชเสด็จพระราชดำเนินทางชลมารคไปคล้องช้างเถื่อนที่เพนียดวัดซองย่านหัวรอ ครั้นเรือเคลื่อนตัวใกล้บริเวณปากคลองสระบัว กลุ่มผู้ก่อการก็ออกจากที่ดักซุ่มเข้าสกัดจับขุนวรวงศาธิราชกับนางพระยาแม่อยู่หัวศรีสุดาจันทร์พร้อมพระราชบุตรปลงพระชนม์บริเวณวัดเจ้าย่า แล้วทูลเชิญพระเทียรราชาที่ขณะนั้นผนวชที่วัดราชประดิษฐาน ให้ลาผนวชเพื่อปราบดาภิเษกเป็นสมเด็จพระมหาจักรพรรดิ ส่วนพระบรมศพของขุนวรวงศาธิราชและนางพระยาแม่อยู่หัวศรีสุดาจันทร์ถูกเสียบประจานที่วัดแร้ง
คลองสระบัวยังคงเป็นย่านการผลิตภาชนะดินเผา กระเบื้องมุงหลังคา และอิฐ มาแต่สมัยกรุงศรีอยุธยามาจนถึงทุกวันนี้ แต่ปัจจุบันคลองกลายสภาพเป็นลำคูเล็ก ๆ บางช่วงตื้นเขินและแคบ มีหญ้ารกชัฏไม่สามารถใช้สัญจรไปมาได้อีก ซ้ำร้ายยังถูกราษฎรปลูกเรือนบุกรุกแนวคลอง จนสิ้นสภาพคลองที่เป็นเส้นทางเสด็จพระราชดำเนินทางชลมารคของพระมหากษัตริย์ในอดีต ทั้งนี้ศรีศักร วัลลิโภดมเสนอว่าบริเวณคลองสระบัวและทุ่งแก้วทุ่งขวัญนี้ควรได้รับการดูแลอย่างระมัดระวังอย่างยิ่ง เนื่องจากมีความสำคัญทางประวัติศาสตร์ค่อนข้างมาก
คลองสระบัวเริ่มจากคลองเมืองบริเวณวัดหน้าพระเมรุมุ่งไปทางทิศเหนือเรื่อยไปจนถึงเพนียดคล้องช้าง แล้ววกกลับไปทางใต้บรรจบกับคลองบางขวดบริเวณหัวรอ รวมระยะทาง 2 กิโลเมตร นอกจากนี้ยังมีคลองบางปลาหมอ (หรือ คลองผ้าลาย) ซึ่งเป็นคลองระยะสั้น ไหลแยกจากคลองสระบัวตอนบนไปบรรจบกับคลองเมืองทางตะวันออกของคลองสระบัว
เมษายน พ.ศ. 2560
เมษายน พ.ศ. 2560 เป็นเดือนที่ 4 ของปี พ.ศ. 2560 วันแรกของเดือนเป็นวันเสาร์ วันสุดท้ายของเดือนเป็นวันอาทิตย์
ออสติน ลีห์
ออสติน ลีห์ เป็นนักแสดงละครเวทีชาวอังกฤษ
เออร์เนสต์ บัทเชอร์
เออร์เนสต์ บัทเชอร์ (7 เมษายน ค.ศ. 1885 – 8 มิถุนายน ค.ศ. 1965) เป็นนักแสดงภาพยนตร์ชาวอังกฤษ
การรุกรานเกงจิ๋วของลิบอง
การรุกรานเกงจิ๋วของลิบอง () สงครามครั้งสุดท้ายในยุค ราชวงศ์ฮั่นตะวันออก ก่อนจะเข้าสู่ ยุคสามก๊ก โดยเป็นการปะทะกันระหว่างกองทัพง่อก๊กภายใต้การนำของลิบองและกองทัพจ๊กก๊กภายใต้การนำของกวนอูและกวนเป๋ง
สงครามครั้งนี้สืบเนื่องมาจาก ยุทธการที่อ้วนเซีย โดยกวนอูได้ไล่ติดตามกองทัพของ โจหยิน มาจนถึงกับดักที่ลิบองได้วางเอาไว้จนกวนอูและกวนเป๋งลูกบุญธรรมถูกจับตัวได้โดยไม่มีกองหนุนมาช่วยเหลือเนื่องจาก บิฮอง และ สูหยิน รองแม่ทัพกลับแปรพักตร์ไปเข้ากับง่อก๊กทางด้านซุนกวนได้พยายามเกลี้ยกล่อมกวนอูและกวนเป๋งให้มาเข้ากับง่อก๊กแต่ทั้งสองได้ปฏิเสธไปจึงถูกประหารชีวิตพร้อมกับส่งหัวของกวนอูไปให้ โจโฉ เพื่อให้ เล่าปี่ เข้าใจโจโฉผิดแต่เล่าปี่ไม่หลงกลซึ่งเหตุการณ์นี้ได้นำไปสู่ ยุทธการที่อิเหลง ที่เกิดขึ้นใน ค.ศ. 222 หรืออีก 3 ปีต่อมา
วอริก บั๊กเลอร์
วอริก บั๊กเลอร์ (1863–1945) เป็นนักแสดงละครเวทีชาวอังกฤษ
อัลเบิร์ต บูร์ดัน
อัลเบิร์ต บูร์ดัน (1900–1981) เป็นนักแสดงชายชาวอังกฤษ
แกเบรียล บรูน
แกเบรียล บรูน (12 กุมภาพันธ์ ค.ศ. 1912 – 18 มกราคม ค.ศ. 2005) เป็นนักแสดงหญิงชาวอังกฤษ
เบอร์ทรันด์ บูร์ลีห์
เบอร์ทรันด์ บูร์ลีห์ (1890 – 1961) เป็นนักแสดงละครเงียบชาวอังกฤษ
ก้อง ห้วยไร่
ก้อง ห้วยไร่ หรือชื่อจริง อัครเดช ยอดจำปา หรือ ก้องหล้า ยอดจำปา เกิดวันที่ 1 เมษายน พ.ศ. 2530 เป็นนักร้องเพลงลูกทุ่ง หมอลำ ชาวไทย มีผลงานเพลง "ไสว่าสิบ่ถิ่มกัน", "คู่คอง"
ก้อง ห้วยไร่ อาศัยอยู่ที่บ้านห้วยไร่ ตำบลธาตุ อำเภอวานรนิวาส จังหวัดสกลนคร จึงนำมาผสมกันเป็น ก้อง ห้วยไร่ มีพี่น้อง 4 คน หญิง 3 ชาย 1 เป็นลูกชายคนเดียวและคนสุดท้อง ศึกษาระดับประถมที่โรงเรียนบ้านโคกสว่างและโรงเรียนบ้านหนองฮาง ระดับมัธยมที่โรงเรียนธาตุทองอำนวยวิทย์ ระดับอุดมศึกษาที่คณะนิติศาสตร์ มหาวิทยาลัยรามคำแหง
เขาเป็นคนแต่งและร้องเพลง "ไสว่าสิบ่ถิ่มกัน" ซึ่งแต่งมาจากชีวิตของตน โดยใช้ทำนองสวดบทสวดสรภัญญะ จากนั้นอัดวิดีโอลงเฟซบุ๊กก็ได้เพียง 7 ไลก์ และ 1 คอมเมนต์ ต่อมาได้พบเจ้าของค่ายซาวด์มีแฮง เรคคอร์ด หน้าเวทีหมอลำ ก็ได้ชวนมาทำเพลงเป็นอีสานพื้นบ้านโบราณจนกลายมาเป็นนักร้อง เมื่อมิวสิกวิดีโอออก มียอดวิวหลายล้านวิวในเวลาไม่นาน จนกลายเป็นเพลงดัง แต่หลังจาก ไข่มุก เดอะวอยซ์ นำมาร้องประกวดก็ทำให้เพลงนี้เป็นที่รู้จักของทุกภาค ไม่ใช่เฉพาะในภาคอีสาน และมีการนำเพลงนี้(ไสว่าสิบ่ถิ่มกัน) ไปขับร้องประกวดร้องเพลงหลายต่อหลายหลายรายการดังที่เราพบเห็นในปัจจุบันมากมาย
ปี 2559 เขาได้ร้องเพลงประกอบละครเรื่อง "นาคี" ชื่อเพลง "คู่คอง" เมื่อปล่อยทางยูทูบเพียง 3 วัน ยอดดูเกินล้านครั้ง ต่อมาปี 2560 ออกเพลง "โอ้ละน้อ" ที่นอกจากก้องจะแต่งเนื้อเอง ร้องเอง ยังได้ ปู่จ๋าน ลองไมค์ แร็ปเปอร์จากทางภาคเหนือมาร่วมร้อง วันแรกที่ปล่อยมียอดดู 2 ล้านครั้ง และในปีเดียวกัน เพลง "คิดฮอดถิ่น" ได้เป็นเพลงรณรงค์การขับขี่รถยนต์ในช่วงเทศกาลสงกรานต์ประจำปี
ปฏิบัติการพายุฤดูหนาว
ปฏิบัติการ"พายุฤดูหนาว" () เป็นการรุกของกองทัพเยอรมันในสงครามโลกครั้งที่สองซึ่งกองทัพยานเกราะที่ 4 ของเยอรมันได้พยายามในการเปิดวงล้อมของกองทัพแดงแห่งโซเวียตเพื่อช่วยเหลือกองทัพที่ 6 ในเมืองสตาลินกราดที่กำลังถูกล้อมอยู่ในระหว่างยุทธการสตาลินกราด
ในช่วงปลายเดือนพฤศจิกายน ปี 1942, กองทัพแดงได้ประสบความสำเร็จในแผนปฏิบัติการยูเรนัส (Operation Uranus),ด้วยการล้อมทหารฝ่ายอักษะจำนวนประมาณ 300,000 นายทั้งในและรอบๆตัวเมืองสตาลินกราด,กองกำลังเยอรมันที่อยู่ภายในวงล้อมสตาลินกราดและที่อยู่ภายนอกซึ่งได้รับคำสั่งและจัดระเบียบใหม่ภายใต้ของกองทัพกลุ่มดอน,ภายใต้การบังคับบัญชาของจอมพลเอริช ฟอน มันชไตน์ ในขณะเดียวกัน,ทางฝ่ายกองทัพแดงได้ดำเนินการอย่างต่อเนืองในการจัดสรรทรัพยากรให้ได้มากที่สุดเท่าที่จะเป็นไปได้เพื่อเริ่มต้นในตอนท้ายของแผนการปฏิบัติการเสาร์ (Operation Saturn),ซึ่งวัตถุประสงค์แผนนี้คือเพื่อแยกกองทัพกลุ่มเอออกจากส่วนที่เหลือของกองทัพเยอรมัน เพื่อแก้ไขสถานการณ์,ทางลุฟท์วัฟเฟอได้พยายามจัดส่งทรัพยากรสนับสนุนต่างๆ เช่น เสบียง กระสุน เป็นต้นไปให้แก่กองกำลังเยอรมันที่ติดอยู่ในวงล้อมสตาลินกราดจากทางอากาศ เมื่อลุฟท์วัฟเฟอได้พิสูจน์ถึงด้วยไร้ความสามารถในการปฏิบัติภารกิจของตนและมันได้กลายเป็นที่ประจักษ์ว่าการฝ่าวงล้อมที่ประสบความสำเร็จอาจเกิดขึ้นได้ก็ต่อเมื่อได้เปิดฉากให้เร็วที่สุดเท่าที่จะเป็นไปได้ มันชไตน์จึงตัดสินใจอย่างโล่งใจ
ในขั้นแรก มันชไตน์ได้เข้านัดพบกับกองพลยานเกราะพันเซอร์ทั้งสี่ เนื่องจากเยอรมันไม่เต็มใจที่จะลดขนาดกองพลลงโดยการโยกย้ายกองกำลังหน่วยทหารเยอรมัน ภารกิจเพื่อเปิดเส้นทางจากกองทัพเยอรมันที่ 6 ไปยังกองทัพพันเซอร์ที่ 4 กองกำลังเยอรมันได้ตกหลุมพรางเข้าปะทะกับกองทัพโซเวียตหลายครั้งที่ได้รับมอบหมายภารกิจในการทำลายล้างกองกำลังเยอรมันที่ถูกโอบล้อมและการรุกของพวกเขาอยู่รอบบริเวณแม่น้ำ Chir ตอนล่าง
การรุกรานของเยอรมันได้ดักจับกองทัพแดงด้วยความประหลาดใจและได้รับผลประโยชน์มหาศาลในวันแรก กองกำลังหัวหอกได้มีความสุขที่ได้รับการสนับสนุนทางอากาศและสามารถเอาชนะการโจมตีตอบโต้กลับโดยทหารโซเวียตได้ โดยวันที่ 13 ธันวาคม โซเวียตได้ต้านทานการรุกรานของเยอรมันให้ชะลอลงเป็นอย่างมาก แม้ว่ากองกำลังเยอรมันจะเข้าสู่พื้นที่โดยรอบของ Verkhne-Kumskiy กองทัพแดงได้เปิดฉากปฏิบัติการลิตเติลแซเทิร์น เมื่อวันที่ 16 ธันวาคม ปฏิบัติการลิตเติลแซเทิร์นได้ทำการบดขยี้กองทัพที่ 8 ของอิตาลีบนปีกซ้ายของกองทัพกลุ่มดอน ได้คุกคามความอยู่รอดของกองกำลังกลุ่มทั้งหมดของมันชไตน์ ด้วยการต้านทานและความเสียหายที่เพิ่มมากขึ้น มันชไตน์ได้เรียกร้องให้ฮิตเลอร์และผู้บัญชาการแห่งกองทัพที่ 6 นายพล ฟรีดริช เพาลุส เพื่อยินยอมให้กองทัพที่ 6 ทำการทะลวงฝ่าออกจากสตาลินกราด แต่ทั้งสองกลับปฏิเสธ กองทัพพันเซอร์ที่ 4 ยังคงพยายามที่จะเปิดเส้นทางไปยังกองทัพที่ 6 เมื่อวันที่ 18-19 ธันวาคม แต่ไม่สามารถที่จะทำเช่นนั้นได้โดยปราศจากความช่วยเหลือจากกองกำลังภายในวงล้อมสตาลินกราด มันชไตน์ได้ออกคำสั่งยุติการโจมตีเมื่อวันที่ 23 ธันวาคม และโดยคริสต์มาสอีฟ กองทัพพันเซอร์ที่ 4 ได้เริ่มทำการถอนกำลังไปยังจุดเริ่มต้น เนื่องจากความล้มเหลวของกองทัพที่ 6 ที่จะทะลวงฝ่าออกจากการโอบล้อมของโซเวียต กองทัพแดงสามารถดำเนินการบีบคั้นอย่างต่อเนื่องกับกองกำลังเยอรมันในสตาลินกราด
แอร์แดบีล
แอร์แดบีล (; การถอดเป็นอักษรโรมัน ) เป็นเมืองโบราณในอิหร่านอาเซอร์ไบจาน เมืองแอร์แดบีลเป็นศูนย์กลางของจังหวัดแอร์แดบีล จากการสำรวจสำมะโนประชากรปีใน ค.ศ. 2016 มีประชากร 531,454 คน ซึ่งประชาชนส่วนใหญ่เป็นชนกลุ่มน้อยเชื้อชาติอิหร่านอาเซอร์ไบจาน
แอร์แดบีลมีชื่อเสียงในการผลิตผ้าไหมและสิ่งทอ พรมแอร์แดบีลซึ่งได้รับการยกย่องว่าเป็นพรมเปอร์เซียคลาสสิกมากที่สุด นอกจากนี้แอร์แดบีลยังมีชื่อเสียงจากแหล่งศักดิ์สิทธิ์และสุสานของเชค ซาฟี อัด-ดิน ผู้ก่อตั้งราชวงศ์ซาฟาวิด
พระเจ้าอุทัยทิตยวรมันที่ 2
พระเจ้าอุทัยทิตยวรมันที่ 2 พระมหากษัตริย์แห่งจักรวรรดิขแมร์ ครองสิริราชสมบัติตั้งแต่ ค.ศ. 1050–1066 รวมทั้งสิ้น 16 ปี
ในรัชสมัยของพระองค์โปรดเกล้าให้สร้างศาสนสถานที่สำคัญของศาสนาฮินดู ได้แก่ ปราสาทแม่บุญตะวันตก ปราสาทบาปวน และปราสาทสด๊กก๊อกธม รวมถึงบารายตะวันตก อ่างเก็บน้ำที่สำคัญคู่กับบารายตะวันออก แต่พระองค์ก็ต้องประสบปัญหาเรื่องกบฏที่เกิดขึ้นตลอดรัชสมัย
พระเจ้าอุทัยทิตยวรมันที่ 2 เสด็จสวรรคตเมื่อ ค.ศ. 1066 โดยพระเจ้าหรรษวรมันที่ 3 ผู้เป็นพระราชอนุชาขึ้นสืบราชบัลลังก์แทน
แอลจี จี6
แอลจี จี6 () เป็นสมาร์ตโฟนที่ผลิตโดยแอลจี อีเลคทรอนิคส์ เป็นสมาร์ตโฟนลำดับที่ 6 ในชุดแอลจี จี ซีรีส์ เปิดตัวครั้งแรกเมื่อวันที่ 26 กุมภาพันธ์ ค.ศ. 2017 ที่งานโมบายล์เวิลด์คองเกรส เมืองบาร์เซโลนา ประเทศสเปน มี 3 สีคือดำ, ขาวและแพลตินัม (เงินผสมน้ำเงินอ่อน) แอลจี จี6 มีการพัฒนาจากรุ่นก่อนเช่น เพิ่มความสามารถในการกันน้ำ, จอแสดงผล, กล้อง, แบตเตอรี, การออกแบบและวัสดุที่ใช้ เป็นต้น วางจำหน่ายในสหรัฐอเมริกา ช่วงต้นเดือนเมษายน ค.ศ. 2017
รอเบิร์ต ดอแนต
ฟรีดริช รอเบิร์ต ดอแนต (; 18 มีนาคม ค.ศ. 1905 − 9 มิถุนายน ค.ศ. 1958) เป็นนักแสดงละครเวทีและภาพยนตร์ชาวอังกฤษ เขาเป็นที่จดจำจากบทบาทการแสดงในบทอัลเฟรด ฮิตช์ค็อก ในภาพยนตร์เรื่อง "The 39 Steps" (1935) และ "Goodbye, Mr. Chips" (1939) ที่ทำให้เขาชนะรางวัลออสการ์ สาขานักแสดงนำชายยอดเยี่ยม
ดอแนตเป็นนักแสดงที่ประสบความสำเร็จคนหนึ่ง ถึงแม้ว่าเขาจะต้องเผชิญกับโรคหืดก็ตาม เขายังมีชื่อบนดวงดาวในฮอลลีวูดวอล์กออฟเฟม และยังมีป้าย Blue Plaque ติดเอาไว้ในฐานะสถานที่สำคัญของประเทศอังกฤษ รอเบิร์ต ดอแนต เสียชีวิตเมื่อวันที่ 9 มิถุนายน ค.ศ. 1958 อายุได้ 53 ปี ในลอนดอน ผู้เขียนชีวประวัติของเขา เคนเนต บาร์โรว์ ได้เขียนสาเหตุของการเสียชีวิตของเขาไว้ว่า "บางทีโรคหืดอาจเป็นสาเหตุที่ทำให้เขาอ่อนแอลง แต่ในความเป็นจริงพบว่าเขามีเนื้องอกในสมองขนาดของมันเท่าไข่เป็ด และหลอดเลือดในสมองอุดตันได้รับการรับรองว่าเป็นสาเหตุหลักของการเสียชีวิต"
พระเจ้าหรรษวรรมันที่ 3
พระเจ้าหรรษวรรมันที่ 3 (, ? – ค.ศ. 1080) พระมหากษัตริย์แห่งจักรวรรดิขแมร์ครองสิริราชสมบัติระหว่าง ค.ศ. 1066 – ค.ศ. 1080
เมื่อพระเจ้าอุทัยทิตยวรรมันที่ 2 เสด็จสวรรคตโดยไร้รัชทายาทพระองค์ในฐานะพระราชอนุชาจึงขึ้นสืบราชบัลลังก์แทนซึ่งตลอดรัชสมัยของพระองค์ยังคงเจอแต่ปัญหาการก่อกบฏอย่างต่อเนื่องมาตั้งแต่สิ้นรัชสมัย พระเจ้าสูรยวรรมันที่ 1 จนถึงรัชสมัยของพระเจ้าอุทัยทิตยวรรมันที่ 2 และมาจนถึงรัชสมัยของพระองค์
พระเจ้าหรรษวรรมันที่ 3 เสด็จสวรรคตเมื่อ ค.ศ. 1080 โดยไร้รัชทายาททำให้สายราชสกุลของพระองค์ต้องสิ้นสุดลงและ พระเจ้าชัยวรรมันที่ 6 ได้มาขึ้นสืบราชบัลลังก์แทน
วอลเลย์บอลอะคาเดมีลีก 2017
วอลเลย์บอลอะคาเดมีลีก 2017 จัดขึ้นเป็นครั้งที่ 3 การแข่งขันครั้งนี้ใช้ชื่อว่า "ปีโป้ อะคาเดมีลีก 2560" เป็นการแข่งขันวอลเลย์บอลลีกอาชีพรุ่นอายุไม่เกิน 17 ปี ทำการแข่งขันที่ยิมเนเซียม 1 มหาวิทยาลัยรามคำแหง ระหว่างวันที่ 4 - 12 เมษายน พ.ศ. 2560
ฟุตบอลเอเชียเยาวชนอายุไม่เกิน 19 ปี 2018
การแข่งขัน ฟุตบอลเอเชียเยาวชนอายุไม่เกิน 19 ปี 2018 เป็นการแข่งขันครั้งที่ 40 ของ ฟุตบอลเอเชียเยาวชนอายุไม่เกิน 19 ปี, เป็นการแข่งขันทัวร์นาเมนต์ฟุตบอลยุวชนที่จัดขึ้นสองปีต่อครั้ง จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติประเภทชายรุ่นอายุไม่เกิน 19 ปี จากแต่ละชาติสมาชิกของพวกเขา ทัวร์นาเมนต์จัดขึ้นในประเทศอินโดนีเซีย. ทั้งหมด 16 ทีมที่ได้ลงเล่นในทัวร์นาเมนต์
รอบคัดเลือกจะลงเล่นระหว่างวันที่ 31 ตุลาคม – 8 พฤศจิกายน พ.ศ. 2560.
The following 16 teams qualified for the final tournament.
16 ทีมจะถูกจับสลากอยู่ในสี่กลุ่มที่มีสี่ทีม.
สองทีมที่ดีที่สุดของแต่ละกลุ่มจะได้ผ่านเข้าสู่รอบ 8 ทีมสุดท้าย.
เวลาทั้งหมดคือเวลาท้องถิ่น, WIB ().
ทีมที่ชนะเลิศจะได้สิทธิ์สำหรับ ฟุตบอลโลกเยาวชนอายุไม่เกิน 20 ปี 2019.
การแข่งขันทั้งหมดมี 114 ประตูที่ทำได้ใน 30 นัด สำหรับค่าเฉลี่ย 114/30 round 2 ประตูต่อนัด ผู้เล่นที่อยู่ใน ตัวหนา คือยังอยู่ในระบบการแข่งขันTOYOTA
NIKON
SAISON CARD
CONTINENTAL TIRES
FLY EMIRATES
FAMILY MART
KDDI AU
MAKITA
JAPAN READING NATIONAL NEWSPAPER
ONE ASIA ONE GOAL
ฟุตบอลเอเชียเยาวชนอายุไม่เกิน 19 ปี 2018 รอบคัดเลือก
การแข่งขัน ฟุตบอลเอเชียเยาวชนอายุไม่เกิน 19 ปี 2018 รอบคัดเลือก เป็นการตัดสินใจของทีมที่เข้าร่วมใน ฟุตบอลเอเชียเยาวชนอายุไม่เกิน 19 ปี 2018, การแข่งขัน ฟุตบอลเยาวชนที่จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติอายุไม่เกิน 19 ปีชายของแต่ละสมาชิกสมาคมของพวกเขา.
จาก 47 ชาติสมาชิกเอเอฟซี, ทั้งหมด 44 ทีมที่เข้าร่วมการแข่งขัน. แบ่งออกเป็นสองสาย:
การจับสลากสำหรับรอบคัดเลือกมีขึ้นเมื่อวันที่ 21 เมษายน พ.ศ. 2560 ที่ กัวลาลัมเปอร์, ประเทศมาเลเซีย. ทีมที่ได้รับการเป็นทีมวางสอดคล้องถึงผลงานของพวกเขาในฤดูกาลที่ผ่านมาในปี ค.ศ. 2016.แมตช์ต่างๆจะลงเล่นระหว่างวันที่ 31 ตุลาคม และ 8 พฤศจิกายน พ.ศ. 2560.ด้านล่างนี้คือ 16 ทีมที่ผ่านเข้ารอบสุดท้าย.
ฟุตบอลหญิงเอเชียนคัพ 2018 รอบคัดเลือก
การแข่งขัน ฟุตบอลหญิงเอเชียนคัพ 2018 รอบคัดเลือก เป็นทัวร์นาเมนต์คัดเลือกสำหรับ ฟุตบอลหญิงเอเชียนคัพ 2018.กลุ่ม เอ จะลงเล่นระหว่างวันที่ 3–12 เมษายน, กลุ่ม บี และ ดี จะลงเล่นระหว่างวันที่ 3–11 เมษายน, ในขณะที่ กลุ่ม ซี, หลังจากการถอนตัวของสองทีม, จะลงเล่นระหว่างวันที่ 3–7 เมษายน 2560.
การแข่งขันทั้งหมดมี 206 ประตูที่ทำได้ใน 38 นัด, สำหรับค่าเฉลี่ย 206/38 round 2 ประตูต่อนัด.
วังสามยอด
วังสามยอด เป็นวังที่ประทับของ สมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพ ตั้งอยู่ริมถนนเจริญกรุง ฟากเหนือเชิงสะพานเหล็กบน (สะพานดำรงสถิตย์) ทิศตะวันตกจดแนวกำแพงพระนคร ซึ่งต่อมารื้อลงเป็นถนนจักรเพชร ใกล้ประตูสามยอด ทิศเหนือจดคลองหลอดวัดราชบพิธ ทิศตะวันออกจดคลองรอบกรุง ทิศใต้จดถนนเจริญกรุง
วังสามยอด เดิมเป็นบ้านพระยาอัพภันตริกามาตย์ (ดิศ โรจนดิศ) บิดาเจ้าจอมมารดาชุ่ม ได้ตกทอดมาถึงพระเจ้าน้องยาเธอ พระองค์เจ้าดิศวรกุมาร กรมหลวงดำรงราชานุภาพ
ลักษณะวังเป็นรูปสี่เหลี่ยมผืนผ้า ตำหนักใหญ่ตั้งอยู่ตรงกลาง มีสนามหญ้า ที่เทียบรถม้า จัดเป็นบริเวณฝ่ายหน้า ถัดตำหนักใหญ่ขึ้นไปทางทิศเหนือเป็นเขตฝ่ายใน มีเรือนหม่อมห้าม พระโอรส พระธิดา เป็นหมู่เรือนรายรอบสนามสี่เหลี่ยมยาวหลังตำหนักใหญ่ มีกำแพงแบ่งเขตฝ่ายหน้าและฝ่ายในชัดเจน ตำนักใหญ่เป็นอาคารเครื่องก่อแบบนีโอกอธิค มีผนังแบบอสมมาตร ลักษณะเด่นที่การทำมุขแปดเหลี่ยม ซุ้มประตูหน้าต่างเป็นโค้งยอดแหลม และการฉาบปูนที่ผนัง เซาะร่องเป็นเส้นทางนอน ทาสีอ่อนสลับกัน
ในสมัยรัชกาลที่ 6 บริเวณวังสามยอดมีความแออัด จึงทรงสร้างวังที่ประทับแห่งใหม่บริเวณถนนหลานหลวงราว พ.ศ. 2454 เรียกว่า วังวรดิศ ส่วนพื้นที่วังสามยอดเดิมกลายเป็นอาคารสำนักงานและอาคารพาณิชย์มาจนถึงทุกวันนี้
ที่มา:3 ศิลป์รัตนโกสินทร์
แฮมิลโทเนียน (กลศาสตร์ควอนตัม)
ในวิชากลศาสตร์ควอนตัม แฮมิลโทเนียนเป็นตัวดำเนินการที่สอดคล้องกับผลรวมของพลังงานในระบบของเหตุการณ์ที่พบเจอเป็นส่วนใหญ่ มักจะใช้สัญลักษณ์เป็น "H" หรือ "Ȟ" หรือ "Ĥ" โดยสเปกตรัมคือชุดของค่าที่หาออกมาได้เมื่อทำการวัดค่าพลังงานรวมของระบบ เพราะสิ่งเหล่านี้จะมีความสอดคล้องกับความสัมพันธ์ของเวลา (time-evolution)ของระบบนั้นๆ ซึ่งมีความสำคัญมากกับสูตรการคำนวณของควอนตัมเป็นส่วนใหญ่
แฮมิลโทเนียนมาจากชื่อของเซอร์วิลเลียม โรวัน แฮมิลตัน ซึ่งเป็นผู้ปฏิรูปการปฏิวัติของกลศาสตร์นิวโทเนียน (Newtonian mechanics) ซึ่งปัจจุบันมีชื่อเรียกว่า กลศาสตร์แฮมิลโทเนียน (Hamiltonian mechanics) และเป็นสิ่งที่สำคัญมากในวิชาฟิสิกส์ควอนตัม (quantum physics)
แฮมิลโทเนียนคือผลรวมของพลังงานจลน์จากทุกๆอนุภาค และรวมกับพลังงานศักย์ของอนุภาคที่มีความสอดคล้องกับระบบ สำหรับสถานะหรือจำนวนอนุภาคที่แตกต่างกัน แฮมิลโทเนียนก็จะมีค่าที่แตกต่างกันออกไปด้วย เนื่องจากประกอบด้วยผลรวมของพลังงานจลน์ของอนุภาคกับค่าฟังก์ชันของพลังงานศักย์ที่สอดคล้องกันในแต่ละสถานะ
จากการเปรียบเทียบกับกลศาสตร์แบบดั้งเดิมของระบบอนุภาคเดี่ยว (classical mechanics) แฮมิลโทเนียนมักจะเขียนอยู่ในรูปของตัวดำเนินการที่สอดคล้องกับค่าผลรวมของพลังงานจลน์และผลรวมของพลังงานศักย์ในระบบในรูปแบบดังนี้
เมื่อ
เป็นตัวดำเนินการพลังงานศักย์ และ
เป็นตัวดำเนินการของพลังงานจลน์ เมื่อ m คือมวลของอนุภาค เครื่องหมาย dot บอกถึงผลการหาค่า dot ของเวกเตอร์ และ
คือตัวดำเนินการของโมเมนตัม (momentum operator) โดยที่เครื่องหมาย ∇ คือตัวดำเนินการ del (del operator) ผลการคูณแบบ dot ของ ∇ (dot product) ของตัวมันเองนั้นสามารถเรียกได้อีกอย่างหนึ่งว่า ลาปลาเซียน (Laplacian) เขียนได้เป็น ∇ ในระแบบพิกัดฉาก (Cartesian coordinates) แบบสามมิติ สามารถเขียนเป็นตัวดำเนินการลาปลาซได้ดังนี้
ถึงแม้ว่าจะไม่มีการนิยามถึงเทคนิคของแฮมิลโทเนียนในกลศาสตร์แบบดั้งเดิม (Hamiltonian in classical mechanics) ซึ่งถือว่าเป็นรูปแบบที่เจอได้แบบทั่วๆไป และก็จะนำรูปแบบเหล่านี้เอาไปใช้กับกับสิ่งที่คุ้นเคยในสมการชเรอดิงเงอร์ (Schrödinger equation)
มีการประยุกต์ใช้แฮมิลโทเนียนในระบบที่ใช้สมการคลื่น "Ψ"(r, "t") (wave function) มาอธิบาย โดยวิธีนี้ก็เป็นวิธีการแบบทั่วๆไปในการแก้สมการของทางกลศาสตร์ควอนตัม
โลเรนโซ อะดอร์นี
โลเรนโซ อะดอร์นี (เกิด 1 ธันวาคม ค.ศ. 1998) เป็นนักฟุตบอลมืออาชีพชาวอิตาลี เล่นตำแหน่งกองหลัง
อาร์โนลด์ เบล
อาร์โนลด์ เบล (23 พฤษภาคม ค.ศ. 1901 – 12 มีนาคม ค.ศ. 1988) เป็นนักแสดงชายชาวอังกฤษ
เลสลี ออสติน
เลสลี ออสติน (21 พฤศจิกายน ค.ศ. 1885 – พฤษภาคม ค.ศ. 1974) เป็นนักแสดงชายชาวอังกฤษ แสดงภาพยนตร์มากถึง 30 เรื่อง ตั้งแต่ปี ค.ศ. 1915 - ค.ศ. 1930
เลสลี่เกิดที่เมืองลอนดอน, ประเทศอังกฤษ
เจฟ บาร์โลว์
เจฟ บาร์โลว์ เป็นนักแสดงชายชาวอังกฤษ เกิดที่เมืองแลงคาเชอร์ ในปี ค.ศ. 1871
โดโรธี บาร์ทลัม
โดโรธี บาร์ทลัม (8 พฤศจิกายน ค.ศ. 1907 ยอร์กเชอร์ – กันยายน ค.ศ. 1991) เป็นนักแสดงหญิงชาวอังกฤษ
การประชุมสมัชชาพรรคแห่งชาติครั้งที่ 17
การประชุมสมัชชาพรรคแห่งชาติครั้งที่ 17 อาจหมายถึง:
รายชื่อการเลือกตั้งปี ค.ศ. 1241
ด้านล่างนี้เป็นรายชื่อการเลือกตั้งปี ค.ศ. 1241
รายชื่อการเลือกตั้งปี ค.ศ. 1061
ด้านล่างนี้เป็นรายชื่อการเลือกตั้งปี ค.ศ. 1061
รายชื่อการเลือกตั้งปี ค.ศ. 1088
ด้านล่างนี้เป็นรายชื่อการเลือกตั้งปี ค.ศ. 1088
รายชื่อการเลือกตั้งปี ค.ศ. 1119
ด้านล่างนี้เป็นรายชื่อการเลือกตั้งปี ค.ศ. 1119
รายชื่อการเลือกตั้งปี ค.ศ. 1143
ด้านล่างนี้เป็นรายชื่อการเลือกตั้งปี ค.ศ. 1143
รายชื่อการเลือกตั้งปี ค.ศ. 1144
ด้านล่างนี้เป็นรายชื่อการเลือกตั้งปี ค.ศ. 1144
รายชื่อการเลือกตั้งปี ค.ศ. 1145
ด้านล่างนี้เป็นรายชื่อการเลือกตั้งปี ค.ศ. 1145
เอดิต ยอร์ก
เอดิต ยอร์ก (23 ธันวาคม ค.ศ. 1867 – 28 กรกฎาคม ค.ศ. 1934) เป็นนักแสดงหญิงชาวอังกฤษ แสดงภาพยนตร์มากถึง 65 เรื่อง ตั้งแต่ปี ค.ศ. 1919 ถึง ค.ศ. 1933
อัลเฟรด เวลสลีย์
อัลเฟรด เวลสลีย์ (25 กรกฎาคม ค.ศ. 1872 – 7 ธันวาคม ค.ศ. 1943) เป็นนักแสดงละครเวทีและนักแสดงภาพยนตร์ชาวอังกฤษ
ดิ๊ก เวบบ์
ดิ๊ก เวบบ์ เป็นนักแสดงละครเวทีและนักแสดงละครเงียบชาวอังกฤษ
ฮัล วัลเทอร์ส
ฮัล วัลเทอร์ส (Hal Walters) (29 มกราคม ค.ศ. 1892 – ค.ศ. 1940) เป็นนักแสดงชายชาวอังกฤษ[1]แสดงภาพยนตร์ตั้งแต่ปี ค.ศ. 1925 ถึง ค.ศ. 1940
รายชื่อการเลือกตั้งปี ค.ศ. 1153
ด้านล่างนี้เป็นรายชื่อการเลือกตั้งปี ค.ศ. 1153
รายชื่อการเลือกตั้งปี ค.ศ. 1154
ด้านล่างนี้เป็นรายชื่อการเลือกตั้งปี ค.ศ. 1154
พระเจ้าชัยวรรมันที่ 6
พระเจ้าชัยวรรมันที่ 6 ( , ? – ค.ศ. 1107) พระมหากษัตริย์แห่งจักรวรรดิขแมร์และปฐมกษัตริย์แห่งราชวงศ์มหิธรปุระ
พระเจ้าชัยวรรมันที่ 6 เป็นขุนนางที่มาจากเมืองพิมายในที่ราบสูงโคราชซึ่งปัจจุบันคืออำเภอพิมาย จังหวัดนครราชสีมาเมื่อพระเจ้าหรรษวรรมันที่ 3 กษัตริย์จากราชวงศ์ก่อนเสด็จสวรรคตใน ค.ศ. 1080 พระองค์ได้ปราบปรามคู่แข่งทางการเมืองจนเรียบร้อยจึงได้ทำการปราบดาภิเษกและสถาปนาราชวงศ์ใหม่ขึ้นปกตรองจักรวรรดิขแมร์
พระเจ้าชัยวรรมันที่ 6 เสด็จสวรรคตเมื่อ ค.ศ. 1107 หลังจากครองสิริราชสมบัติได้ 27 ปีโดยมีพระเชษฐาของพระองค์ขึ้นสืบราชบัลลังก์เป็น พระเจ้าธรณินทรวรมันที่ 1
คังโคเระ เดอะ มูฟวี่
คังโคเระ เดอะ มูฟวี่ (; ) เป็นภาพยนตร์การ์ตูนญี่ปุ่น ที่สร้างมาจากเกมคันไตคอลเลกชัน และเป็นภาคต่อจากฉบับอะนิเมะทางโทรทัศน์ กำกับโดย เคโซ คุซะคะวะ ให้เสียงพากย์นำโดย สึมิเระ อุเอะซะกะ, รินะ ฮิดะกะ, ยุมิ ทะนิเบะ, ซะกิ ฟุจิตะ, นะโอะ โทยะมะ, อะยะ ซุซะกิ และ ยุกะ โอสึโบะ เข้าฉายในประเทศญี่ปุ่นโดย บริษัทคะโดะกะวะ เมื่อวันที่ 26 พฤศจิกายน พ.ศ. 2559 และเข้าฉายในระบบ 4 มิติ เมื่อวันที่ 11 กุมภาพันธ์ ในปีถัดมา
ภาพยนตร์เรื่องนี้ทำรายได้เปิดตัวสัปดาห์แรกที่ญี่ปุ่นอยู่ที่ 104.2 ล้านเยน (หรือประมาณ 32.54 ล้านบาท)
โรโบคอป 3
โรโบคอป 3 () เป็นภาพยนตร์แอคชั่นสัญชาติอเมริกันที่ออกฉายในปี ค.ศ. 1993 กำกับโดย เฟรช แด๊กเกอร์ นำแสดงโดย ปีเตอร์ เวลเลอร์, แนนซี อัลเลน ภาพยนตร์เรื่องนี้เป็นภาคต่อของภาพยนตร์เรื่อง "โรโบคอป 2"และภาพยนตร์เรื่องนี้มีภาคต่ออีก คือภาพยนตร์เรื่อง "โรโบคอป" ภาพยนตร์ชุดนี้เป็นภาพยนตร์ลำดับที่สามในภาพยนตร์ไตรภาคโรโบคอป
ภาพยนตร์เรื่องนี้กล่าวถึงเรื่องราวของโรโบคอป ที่ยังต้องกลับมารับมือกับเหล่าร้ายต่อไป แต่คราวนี้ผู้ร้ายที่เขาต้องต่อสู้กลับเป็น OCP บริษัทที่สร้างเขาขึ้นมา นั่นก็เพราะบริษัทนี้กลายเป็นบริษัทหน้าเลือดอย่างเต็มตัวไปแล้ว โรโบคอป กับ แอน ลูอิส คู่หูจึงต้องร่วมมือกับกองกำลังต่อต้านการเวนคืนที่ดินอย่างไม่เป็นธรรมนี้ และพวกเขาก็ต้องเผชิญหน้ากับ พอล แม็กดักเกท จอมวายร้ายที่ทำได้ทุกอย่างเพื่อกวาดล้างชาวบ้าน และหุ่นยนต์นินจาที่ถูกส่งมาต่อกรกับโรโบคอปโดยเฉพาะ
เรโหโบอัม
เรโหโบอัม (ฮีบรู: רְחַבְעָם) หรือ โรโบอัม (ละติน: Roboam) เป็นกษัตริย์ชาวอิสราเอลที่ปรากฎในคัมภีร์ฮีบรู เป็นโอรสของกษัตริย์ซาโลมอนและเป็นหลานของกษัตริย์ดาวิด เขาขึ้นครองบัลลังก์อิสราเอลต่อจากพระบิดาขณะอายุ 41 ปี หลังครองบัลลังก์ได้ไม่นานก็ถูกสิบชนเผ่าอิสราเอลประกาศแยกประเทศ ทำให้ประเทศอิสราเอลแตกออกเป็นสอง คือ อาณาจักรอิสราเอล (อิสราเอลเหนือ) และอาณาจักรยูดาห์ (อิสราเอลใต้) เรโหโบอัมจึงกลายเป็นกษัตริย์แห่งอาณาจักรยูดาห์คนแรก อาณาจักรยูดาห์ในรัชสมัยของพระองค์ต้องเผชิญกับสงครามกลางเมืองตลอดรัชกาล และยังต้องเผชิญกับการรุกรานของอียิปต์ ซึ่งท้ายที่สุดอาณาจักรยูดาห์ก็ตกเป็นประเทศราชของอียิปต์
เรโหโบอัมมีชายา 18 องค์และมีบริจาริกา 60 นาง พระองค์มีโอรส 28 องค์และธิดา 60 องค์ ทรงครองราชสมบัติยูดาห์ได้ 17 ปีจึงสวรรคต เจ้าชายอาบียาห์ โอรสของพระองค์ได้ขึ้นสืบบัลลังก์ยูดาห์ต่อ
เกรซ อาร์โนลด์
เกรซ อาร์โนลด์ (19 กันยายน ค.ศ. 1894 – 26 กุมภาพันธ์ ค.ศ. 1979) เป็นนักแสดงหญิงชาวอังกฤษ
จอร์จ เค. อาร์เธอร์
จอร์จ เค. อาร์เธอร์ (27 มกราคม ค.ศ. 1899 - 30 พฤษภาคม ค.ศ. 1985) เป็นนักแสดงชายชาวอังกฤษ
หลี่ เจียซิน
หลี่ เจียซิน (เกิด 20 มิถุนายน ค.ศ. 1970) เป็นนักแสดงชาวฮ่องกงที่มีชื่อเสียง จากการชนะรางวัล มิสไชนีส อินเตอร์เนชั่นแนล ในปี 1988 เธอเป็นลูกครึ่ง เซี่ยงไฮ้-โปรตุเกส
รายนามเลขาธิการคณะกรรมการกฤษฎีกา
ด้านล่างนี้คือรายนามเลขาธิการคณะกรรมการกฤษฎีกา
กู๋หว่าไจ๋ 2 มังกรฟัดโลก
กู๋หว่าไจ๋ 2 มังกรฟัดโลก (, ) เป็นภาพยนตร์ฮ่องกงที่ออกฉายในปี ค.ศ. 1996 ภาพยนตร์เรื่องนี้กำกับโดย หลิว เหว่ยเฉียง ภาพยนตร์เรื่องนี้เป็นภาพยนตร์ลำดับที่ 2 ของ ภาพยนตร์ชุด กู๋หว่าไจ๋ ซึ่งภาพยนตร์เป็นภาคต่อเนื่องมาจาก ภาพยนตร์ภาคแรก และมีภาคสามต่ออีกคือ Young and Dangerous 3
ภาพยนตร์เรื่องนี้เล่าเรื่องหลังจาก เฉินห้าวหนาน และเพื่อน ๆ กลับมาครองความยิ่งใหญ่ในแก๊ง "หงซิ่ง" ได้สำเร็จ หนังแบ่งเรื่องราวออกเป็นสองส่วน ช่วงแรกเล่าเรื่องถึงวีรกรรมของ "ไก่ป่า" ตัวละครนักเลงอารมณ์ร้อนที่สวมบทบทโดย เฉินเสี่ยวชุน ระหว่างไปใช้ชีวิตอยู่ที่ไต้หวัน
ส่วนครึ่งหลังว่าด้วยการขึ้นสู่อำนาจของ ห้าวหนาน ในเขตถงหลอวาน ย่านที่ลูกพี่เก่าของเขาเคยครองอยู่ โดยมีคู่แข่งคือ "ต้าเฟย" ขาใหญ่อีกคนของแก๊ง แต่ศัตรูตัวสำคัญในภาคนี้กลับเป็นคนนอกอย่างแก๊งซานหลัว จากไต้หวัน ที่อาศัย"ไก่ป่า"เป็นเครื่องมือในการบุกฮ่องกง และแย่งชิงตำแหน่งในแก๊งกันเองด้วยกู๋หว่าไจ๋ภาคสอง ออกฉายในเวลาเพียงปีเดียวจากความสำเร็จของภาคแรก ภาพยนตร์เรื่องนี้ถ่ายทำอย่างรวดเร็ว เพื่อให้เข้าฉายได้ทัน และสมารถตักตวงความสำเร็จของกระแส ภาคแรกให้เร็วที่สุด ผลออกมาก็คือ ความเร่งรีบในการถ่ายทำ ที่แสดงให้เห็นในงานสร้างที่ไม่ค่อยจะเนี้ยบเหมือนภาคแรก ไม่ค่อยมีงานฉากสวย ๆ ให้เห็นกันเท่าไหร่
อีกสิ่งหนึ่งที่คนเขียนบท และผู้กำกับตัดสินใจครั้งสำคัญในหนังภาคนี้ก็คือ การมอบบทเด่นให้กับตัวละคร "ไก่ป่า" ที่ใคร ๆ ก็ประทับใจในหนัง จนแทบจะกลายเป็นพระเอกของเรื่องอีกคน
ยังมีการแนะนำตัวละครใหม่ ๆ อีกจำนวนหนึ่ง แต่ที่โดดเด่นที่สุดก็คงจะเป็นใครไปไม่ได้นอกจาก "ต้าเฟย" ที่ หวง ซิวเซิน ขโมยซีนได้ด้วยลีลาการแสดงอันแพรวพราวกับการสวมบทบาทตัวละครนักเลง "ซกม๊ก" ที่มีเอกลักษณ์อยู่ตรงการชอบแคะขี้มูก บุคลิกโผงผาง, ปากไว, ใจเร็ว เหมือนจะ "กระจอก" แต่ก็เท่จนกลายเป็นขวัญใจของคนดูได้ดีอีกอีกคน
รายชื่อการเลือกตั้งปี ค.ศ. 1159
ด้านล่างนี้เป็นรายชื่อการเลือกตั้งปี ค.ศ. 1159
กู๋หว่าไจ๋ 3 ใหญ่ครองเมือง
กู๋หว่าไจ๋ 3 ใหญ่ครองเมือง ( ) เป็นภาพยนตร์ฮ่องกง ที่ออกฉายในปี ค.ศ. 1996 กำกับโดย หลิว เหว่ยเฉียง ภาพยนตร์เรื่องนี้เป็นภาพยนตร์ลำดับที่ 3 ของ ภาพยนตร์ชุด กู๋หว่าไจ๋ ตั้งแต่ภาพยนตร์เรื่องนี้เป็นต้นไป จัดจำหน่ายโดย โกลเดนฮาร์เวสต์
ตงซิ่ง เป็นกลุ่มอิทธิพล ที่มี "ลู่ปิงหยง" นักเลงหัวเก่าเป็นลูกพี่ใหญ่ แม้นักเลงรุ่นใหญ่คนนี้จะไม่ได้มีอะไรบาดหมางกับ คุณเจียง หรือ หงซิ่ง แต่สมุนคู่ใจมือซ้าย,ขวากลับไม่คิดเช่นนั้น และกำลังวางแผนลับ ๆ เพื่อนำ ตงซิง เปิดศึกชนกับ หงซิ่ง ที่จะทำให้เกิดความสูญเสียมากมาย โดยเฉพาะห้าวหนาน ที่ต้องสูญเสียคนรักไปอย่างน่าเศร้า กู๋หว่าไจ๋ 3 กลับเข้าโรงในปีเดียวกับภาค 2 นั่นเอง แต่งานสร้างและการถ่ายทำถือว่าเหนือกว่ากันอยู่ก้าวนึง แต่ที่สำคัญกว่าก็คือ หนังภาคนี้ยังเพิ่มอารมณ์อันรุนแรงเกรี้ยวกราดขึ้นไป กับเรื่องราวแห่งความสูญเสีย, ความตายของตัวละครสำคัญ และความเหี้ยมเกรียมที่เพิ่มขึ้นอย่างมาอย่างเห็นได้ชัด ตัวละครนักเลงหนุ่มก็เติบโตขึ้น พบกับบททดสอบของชีวิตอันหนักหน่วงจริงจังกว่าเดิม
หลังความสำเร็จของหนัง 2 ภาคแรก ผู้กำกับ แอนดริว เลา และ แมนเฟรด หว่อง ที่รับหน้าที่เขียนบท แสดงออกถึงความทะเยอทะยานมากที่สุดในหนังภาคนี้ แม้หนังจะดำเนินไปด้วยรูปแบบเดิม ๆ เป็นความบันเทิงประเภทครบรส ผสมทั้งเรื่องหักเหลี่ยมเฉือนคม, มีบทรักโรแมนติก และการบีบคั้นอารมณ์ แต่ กู๋หว่าไจ๋ 3 ก็ได้ชื่อว่าสามารถดีเด่นได้ด้วยกรอบเดิม ๆ ถึงขั้นที่มีการยกย่องว่า หนังภาค 3 ก็คือ กู๋หว่าไจ๋ ที่เข้มข้นที่สุด, ตึงเครียดที่สุด และดีที่สุด ใน "ภาคหลัก" ของเรื่องราวนักเลงหนุ่มแห่ง "หงซิ่ง" ชุดนี้
กู๋หว่าไจ๋ 4 อันธพาลกวนเมือง
กู๋หว่าไจ๋ 4 อันธพาลกวนเมือง ( ) เป็นภาพยนตร์ฮ่องกงที่ออกฉายในปี ค.ศ. 1997 กำกับโดย แอนดริว เลา ภาพยนตร์เรื่องนี้เป็นภาพยนตร์ลำดับที่ 4 ในภาพยนตร์ชุด "กู๋หว่าไจ๋"
ภาพยนตร์เรื่องนี้เล่าถึงเวลาแห่งการเปลี่ยนแปลงครั้งสำคัญของ เฉินห้าวหนาน กับเพื่อน ๆ โดยเฉพาะเพื่อนซี้ที่ต่อสู้ดิ้นรนด้วยกันมาตั้งแต่เด็กอย่าง ไก่ป่า ที่ได้ตัดสินใจครั้งใหญ่ ขอท้าชิงตำแหน่งหัวหน้าสาขาของ หงซิ่ง เพื่อขึ้นมามีศักดิ์ศรีเทียบเท่ากับห้าวหนาน
ขณะที่แก๊งของพวกเขาก็ถึงเวลาแห่งการเปลี่ยนแปลงประมุขสูงสุดกันแล้ว หลัง "คุณเจียง" เสียชีวิตไปในภาคก่อน บรรดาสมาชิกระดับบนของพรรคตัดสินใจเดินทางไปไหว้วานพี่ชายของหัวหน้าเก่า, ทายาทผู้หลงเหลือของผู้ก่อตั้งแก๊ง ที่ตอนนี้อาศัยอยู่ในเมืองไทยให้มารับหน้าที่ประมุขแทน
แต่แล้วการตัดสินใจของ ไก่ป่า กลับทำให้เขาบาดหมางกับ ห้าวหนาน ที่ไม่อยากให้เพื่อนตกอยู่ในวังวนของอำนาจและการสูญเสียเหมือนตนเอง หงซิ่ง ยิ่งเริ่มส่อแววบาดหมางขึ้นเรื่อย ๆ จนกลายเป็นช่องว่างให้ ตงซิ่ง เข้ามาแทรกซึมได้อีกครั้ง ถึงขั้นที่ทำให้เพื่อนซี้อีกคนของ ห้าวหนาน ต้องจบชีวิตลงในปี 1997 ก็ยังมีหนังนักเลงวัยรุ่นบอยแบนด์ชุดนี้มาให้ดูกันอีกเช่นเคย Young and Dangerous 4 หรือ "กู๋หว่าไจ๋ ตอน อันธพาลกวนเมือง" เข้าโรงฉายที่ฮ่องกงในช่วงต้นปี 1997
จุดเด่นของหนังภาค 4 คงจะอยู่ตรงที่การแนะนำตัวละครใหม่ ๆ หลายตัว ดาราเจ้าบทบาท ว่าน จื่อเหลียง มาเป็นหัวหน้าแก๊งหงซิ่งคนใหม่, อู๋ เจิ้นหวี่ เป็น หมวย 13 ทอมสาวผมสั้น ขาใหญ่แห่งย่านถนน พอร์ตแลน และส่วนว่าน หยางหมิง เป็น หานปิง เจ้าพ่อถวนหมัน ที่หลังจากนี้จะกลายเป็นพันธมิตรสำคัญของ ห้าวหนาน ต่อไป
ยุทธการที่เขาเป๊กลงสาน
ยุทธการที่เขาเป๊กลงสาน (; ) เป็นการยุทธ์ใน ค.ศ. 207 ในสมัยปลายราชวงศ์ฮั่นตะวันออก การยุทธ์นี้เกิดขึ้นในภาคเหนือของจีนเลยขัณฑสีมาของราชวงศ์ฮั่น ระหว่างขุนศึกโจโฉ (เฉาเชา) กับเผ่าเร่รอนอูหวัน ซึ่งเป็นพันธมิตรกับปรปักษ์ของเฉาเชา คือ อ้วนซง (ยฺเหวียนชั่ง) และอ้วนฮี (ยฺเหวียนซี) ชัยของเฉาเชาทำลายความหวังการเป็นใหญ่ของอูหวัน และสุดท้ายอูหวันอ่อนแอลง ด้อยความสำคัญ และค่อย ๆ ถูกกลืนเข้าสู่ประเทศจีนหรือเผ่าเซียนเปย์
I-teen girls
ไอทีนเกิล ( อังกฤษ : I-teen girls ) เป็นโปรเจกซ์พรีเดบิวท์ทีมหญิง ภายใต้สังกัดค่าย Fantagio Music ต้นสังกัดของวง Hello Venus , แอสโตร
จักรพรรดินีพาน
จักรพรรดินีพาน หรือ จักรพรรดินีพัว ( , ? – ค.ศ. 252) จักรพรรดินีแห่งราชวงศ์ง่อและเป็นพระพันปีใน พระเจ้าซุนเหลียง จักรพรรดิองค์ที่ 2 แห่งราชวงศ์ง่อพระนางนับเป็นจักรพรรดินีองค์แรกและองค์เดียวใน พระเจ้าซุนกวน ปฐมจักรพรรดิแห่งราชวงศ์ง่อโดยพระนางได้รับการสถาปนาเป็นจักรพรรดินีภายหลังจากพระโอรสคือ ซุนเหลียง ได้รับการสถาปนาเป็นรัชทายาท
หลังจากพระเจ้าซุนกวนเสด็จสวรรคตใน ค.ศ. 252 พระนางก็ตรอมพระทัยจนสิ้นพระชนม์ตามไปแต่ในฉบับวรรณกรรมกล่าวว่าพระนางถูกข้าราชบริพารปลงพระชนม์เนื่องจากพระนางเข้าไปมีอำนาจในการปกครองบ้านเมืองมากเกินไป
ท่าอากาศยานเบอร์ลินบรันเดินบวร์ค
ท่าอากาศยานเบอร์ลินบรันเดินบวร์ค () เป็นท่าอากาศยานนานาชาติตั้งอยู่ห่างจากกรุงเบอร์ลินไปทางตะวันตกเฉียงใต้ราว 18 กิโลเมตร ใกล้กับเมืองเชอเนอเฟ็ลท์ในรัฐบรันเดินบวร์ค ท่าอากาศยานแห่งนี้ตั้งอยู่บริเวณทิศใต้ติดกับท่าอากาศยานเบอร์ลินเชอเนอเฟ็ลท์ เดิมทีท่าอากาศยานแห่งใหม่นี้ถูกสร้างขึ้นเพื่อทดแทนท่าอากาศยานเบอร์ลินเชอเนอเฟ็ลท์และท่าอากาศยานเบอร์ลินเทเกิล ซึ่งจะทำให้ท่าอากาศยานแห่งใหม่นี้กลายเป็นท่าอากาศยานพาณิชย์เพียงแห่งเดียวของกรุงเบอร์ลินและรัฐบรันเดินบวร์ค อย่างไรก็ตามก็ได้มีการปรับแผนงานใหม่โดยจะคงท่าอากาศยานเบอร์ลินเชอเนอเฟ็ลท์ไว้ และยกเลิกเพียงแค่ท่าอากาศยานเบอร์ลินเทเกิล
ท่าอากาศยานเบอร์ลินบรันเดินบวร์คมีศักยภาพในการรองรับผู้โดยสารได้ 34 ล้านคนต่อปี และจะรองรับสินค้าได้ 60,000 ตันต่อปี (ในระยะแรก) ซึ่งจะกลายเป็นท่าอากาศยานที่จอแจเป็นอับดับสามของเยอรมนี และเป็นหนึ่งในสิบห้าท่าอากาศยานที่จอแจที่สุดในยุโรป ท่าอากาศยานแห่งนี้มีเริ่มวางแผนตั้งแต่ปีค.ศ. 1991 และเริ่มลงมือก่อสร้างในปีค.ศ. 2006 เดิมทีมีกำหนดการเปิดใช้งานในปี ค.ศ. 2010 แต่เนื่องจากปัญหาความล่าช้ามากมาย ทั้งการวางแผน, การจัดการที่ไม่ดีพอ, ประเด็นทางกฎหมาย ตลอดจนการทุจริตคอร์รัปชั่น ทำให้สนามบินแห่งนี้ต้องเลื่อนกำหนดเปิดให้บริการเป็นในปี 2018-2019
ท่าอากาศยานแห่งนี้ก่อสร้างและบริหารงานโดย Flughafen Berlin Brandenburg GmbH รัฐวิสาหกิจของรัฐบาลเยอรมนี เมื่อเริ่มการก่อสร้างในปีค.ศ. 2006 มีการประมาณว่าจะต้องใช้งบประมาณรวม 2.83 พันล้านยูโร อย่างไรก็ตามเมื่อก่อสร้างไปเรื่อยๆ งบประมาณกลับบานปลายขึ้นไปแตะถึงระดับ 6.9 พันล้านยูโร
ช้าง เอฟเอคัพ 2560
การแข่งขันฟุตบอล ช้าง เอฟเอคัพ ฤดูกาล 2560 เป็นการแข่งขันไทยเอฟเอคัพ ฤดูกาลที่ 22 โดยจัดการแข่งขันแบบแพ้คัดออก โดยการแข่งขันรายการนี้จัดขึ้นโดย สมาคมฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก รอบคัดเลือก รอบเพลย์ออฟ รอบที่ 2 รวมไปถึง การแข่งขันชิงถ้วยไทยแลนด์ แชมเปี้ยนส์ คัพ กับทีมแชมป์โตโยต้า ไทยลีก ต่อไป
รอบคัดเลือกสำหรับทีมที่ได้ลงเล่นใน ไทยลีก 2 ฤดูกาล 2560, ไทยลีก 3 ฤดูกาล 2560, ไทยลีก 4 ฤดูกาล 2560 และ ไทยลีก อเมเจอร์ ทัวร์นาเมนต์ 2560. รอบคัดเลือกได้มีการจับสลากขึ้นเมื่อวันที่ 17 มีนาคม พ.ศ. 2560 โดยสมาคมกีฬาฟุตบอลแห่งประเทศไทย ในพระบรมราชูปถัมภ์. ทุกนัดในรอบนี้จะจัดขึ้นในวันที่ 5 เมษายน พ.ศ. 2560.
รอบแรกจะประกอบไปด้วยสิบสโมสรที่มาจากทีมชนะเลิศของรอบคัดเลือกและห้าสิบสี่จาก ไทยลีก 2560, ไทยลีก 2 ฤดูกาล 2560, ไทยลีก 3 ฤดูกาล 2560, ไทยลีก 4 ฤดูกาล 2560 และ ไทยลีก อเมเจอร์ ทัวร์นาเมนต์ ฤดูกาล 2560. และเมื่อช่วงบ่ายของวันที่ 5 มิถุนายน พ.ศ. 2560 ได้มีพิธีการจับสลากประกบคู่ เอฟเอ คัพ 2560 รอบ 64 ทีมสุดท้าย
รอบสองจะประกอบไปด้วย 32 สโมสรที่มาจากทีมชนะเลิศของรอบแรกที่ผ่านเข้ารอบดังนี้ 14 ทีมจาก ไทยลีก 2560, 9 ทีมจาก ไทยลีก 2 ฤดูกาล 2560, 3 ทีมจาก ไทยลีก 3 ฤดูกาล 2560 และ 6 ทีมจาก ไทยลีก 4 ฤดูกาล 2560. และเมื่อช่วงบ่ายของวันที่ 13 กรกฎาคม พ.ศ. 2560 ได้มีพิธีการจับสลากประกบคู่ เอฟเอ คัพ 2560 รอบ 32 ทีมสุดท้าย
รอบสามจะประกอบไปด้วย 16 สโมสรที่มาจากทีมชนะเลิศของรอบสองที่ผ่านเข้ารอบดังนี้ 8 ทีมจาก ไทยลีก 2560, 7 ทีมจาก ไทยลีก 2 ฤดูกาล 2560 และ 1 ทีมจาก ไทยลีก 4 ฤดูกาล 2560. และเมื่อช่วงบ่ายของวันที่ 12 กันยายน พ.ศ. 2560 ได้มีพิธีการจับสลากประกบคู่ เอฟเอ คัพ 2560 รอบ 16 ทีมสุดท้าย
รอบก่อนรองชนะเลิศ (รอบ 8 ทีมสุดท้าย) จะประกอบไปด้วย 8 สโมสรที่มาจากทีมชนะเลิศของรอบสามที่ผ่านเข้ารอบดังนี้ 5 ทีมจาก ที1, สองสโมสรจาก ที2, และหนึ่งสโมสรจาก ที4. รอบก่อนรองชนะเลิศ (รอบ 8 ทีมสุดท้าย) จะมีการจับสลากในวันที่ 11 ตุลาคม พ.ศ. 2560 เวลา 14.00 น. ที่ห้องเมต้า 1 ชั้น 2 ภายในราชพฤกษ์คลับใน กรุงเทพมหานคร. แมตช์ทั้งหมดของรอบนี้จะจัดแข่งขันขึ้นในวันที่ 18 ตุลาคม พ.ศ. 2560.
รอบรองชนะเลิศ (รอบ 4 ทีมสุดท้าย) จะประกอบไปด้วย 4 สโมสรที่มาจากทีมชนะเลิศของรอบก่อนรองชนะเลิศที่ผ่านเข้ารอบ. รอบรองชนะเลิศ (รอบ 4 ทีมสุดท้าย) จะมีการจับสลากในวันที่ 19 ตุลาคม พ.ศ. 2560 เวลา 13.30 น. ที่ห้องเมต้า 1 ชั้น 2 ภายในราชพฤกษ์คลับใน กรุงเทพมหานคร. แมตช์ทั้งหมดของรอบนี้จะจัดแข่งขันขึ้นในวันที่ 1 พฤศจิกายน พ.ศ. 2560.
ซุกชปิทเซอ
ซุกชปิทเซอ () เป็นภูเขาที่สูงที่สุดในประเทศเยอรมนี ภูเขาแห่งนี้ถือเป็นพรมแดนทางธรรมชาติระหว่างรัฐบาวาเรียของเยอรมนีกับรัฐทิโรลของออสเตรีย ส่วนยอดมีความสูง 2,962 เมตรเหนือระดับน้ำทะเล ยอดเขาแห่งนี้ถูกพิชิตเมื่อ 27 สิงหาคม ค.ศ. 1820 โดย โยเซฟ เนาส์, โยฮันน์ เกออร์ก เทาช์ล, และผู้นำทางไมเออร์ เทือกเขาแห่งนี้ยังเป็นที่ตั้งของธารน้ำแข็งถึงห้าแห่ง ปัจจุบันมีกระเช้าลอยฟ้าอยู่สามสายให้บริการไปจนถึงยอดเขา
ลัทธิไศวะ
ในศาสนาฮินดู ลัทธิไศวะ () เป็นลัทธินิกายที่นับถือพระศิวะเป็นพระเป็นเจ้าหรือพรหมัน ศาสนิกชนในลัทธินี้เรียกว่าชาวไศวะ ซึ่งมีรูปแบบความเชื่อและการปฏิบัติแตกต่างกันไปเป็นหลายกลุ่ม เช่น ศิวสิทธานตะที่มีแนวคิดว่าบุคคลจะหลุดพ้นได้โดยการภักดีต่อพระศิวะ แต่ลัทธิโยคะถือว่าทุกสิ่งเป็นส่วนหนึ่งของพรหมันอยู่แล้ว ลัทธินี้ถือพระเวทและอาคมเป็นคัมภีร์สำคัญ
ลัทธิไศวะมีที่มาจากการนับถือพระรุทรในสมัยพระเวท (ราวสองพันปีก่อนคริสต์ศักราช) คัมภีร์เศวตาศวตโรปนิษัทซึ่งแต่งขึ้นราวหนึ่งพันปีก่อนคริสต์ศักราชปรากฏคำว่า รุทร ศิวะ มเหศวร แต่การตีความคำเหล่านี้ยังเป็นที่ถกเถียงอยู่ จนถึงคริสต์สหัสวรรษที่ 1 ลัทธิไศวะทั้งสายภักตินิยมและสายโยคะก็เริ่มแพร่หลายในหลายอาณาจักร รวมทั้งในภูมิภาคเอเชียตะวันออกเฉียงใต้ที่พบโบสถ์พราหมณ์ลัทธิไศวะหลายพันแห่งในประเทศอินโดนีเซีย กัมพูชา และเวียดนาม
ความเชื่อของลัทธิไศวะมีหลายรูปแบบ บางกลุ่มถือว่าพระศิวะคือมหาเทพพระผู้สร้าง รักษา และทำลายล้างโลก บางกลุ่มมองว่าพระศิวะหมายถึงอาตมันอันเป็นภาวะแก่นสารของสรรพสิ่ง ในด้านการปฏิบัติ มีการบูชาพระศิวะรวมถึงพระปารวตีผู้เป็นศักติ (ซึ่งแบบขนบของลัทธิศักติ) ตามโบสถ์พราหมณ์ต่าง ๆ บางกลุ่มเน้นการถือพรตฝึกโยคะเพื่อให้เข้าถึงพระศิวะที่เป็นอาตมันภายในตนเอง
เจ้าหญิงตะกอง
เจ้าหญิงตะกอง (Princess of Tagaung; พ.ศ. 2387 - 2 สิงหาคม พ.ศ. 2409) ทรงมีพระนามเดิมคือ เจ้าหญิงศรีสุริยมังคลาเทวี (Sri Suriya Mangala Devi) ทรงเป็นเจ้าหญิงแห่งราชวงศ์คองบอง
เจ้าหญิงศรีสุริยมังคลาเทวี หรือ เจ้าหญิงตะกองทรงเป็นพระราชธิดาลำดับที่ 5 ของพระเจ้ามินดง ซึ่งประสูติแต่พระสนมเอกตองชเวเยที่ 2 พระสนมเอกฝ่ายใต้ พระองค์ประสูติที่พระราชวังอมรปุระ กรุงอมรปุระ ซึ่งขณะนั้นอยู่ในรัชกาลของพระเจ้าแสรกแมง หรือ พระเจ้าตะหย่าวดี ซึ่งเป็นพระราชบิดาของเจ้าชายมินดงในขณะนั้น ดังนั้นทรงเป็นพระราชธิดาซึ่งประสูตินอกเศวตฉัตร เจ้าหญิงทรงมีพระขนิษฐาร่วมพระมารดา 1 พระองค์ คือ เจ้าหญิงกยุนดอง
เจ้าชายมินดงและเจ้าชายกะหน่อง พระอนุชาทรงรอบรวมกองกำลังเข้ายึดพระราชอำนาจจากพระเจ้าพุกามแมง ผู้เป็นพระเชษฐา พระองค์สละราชสมบัติในปี พ.ศ. 2396 พระเจ้ามินดงได้ครองราชสมบัติสืบต่อมา พระเจ้ามินดงทรงย้ายราชธานีไปยังกรุงมัณฑะเลย์ ในปีพ.ศ. 2400 เจ้าหญิงได้รับพระราชทานศักดินา "ตะกอง" (Tagaung) จากพระเจ้ามินดง จึงทำให้มีบรรดาศักดิ์เป็น "เจ้าหญิงแห่งตะกอง" และกลายเป็นพระนามที่เรียกขานกันว่า "เจ้าหญิงตะกอง"
ในปีพ.ศ. 2407 ขณะที่เจ้าหญิงทรงมีพระชนมายุ 20 พรรษา ทรงอภิเษกสมรสกับพระอนุชาต่างมารดา คือ เจ้าชายสากู (ประสูติ พ.ศ. 2389) ซึ่งมีพระชนมายุ 18 พรรษา เป็นพระโอรสที่ประสูติแต่พระนางตองซองดอ มเหสีใต้ หนึ่งในพระมเหสีของพระเจ้ามินดง ทั้งสองพระองค์ไม่ทรงมีพระโอรสธิดาร่วมกัน เจ้าชายสากูทรงมีพระโอรสธิดา 2 พระองค์ กับพระสนมฉิ่น เลย์
เจ้าหญิงตะกองและเจ้าชายสากู พระสวามีถูกปลงพระชนม์ที่มัณฑะเลย์ในเหตุการณ์ความวุ่นวายทางการเมือง คือ ความพยายามก่อรัฐประหารวังหลวงในวันที่ 2 สิงหาคม พ.ศ. 2409 ซึ่งผู้ก่อการคือเจ้าชายมยินกุ่นและเจ้าชายมยินกุนเดงพระโอรสของพระเจ้ามินดงที่ประสูติแต่พระสนมเอกตองชเวเยที่ 1 พระสนมเอกฝ่ายใต้อีกพระองค์หนึ่ง ทั้งสองพระองค์มีศักดิ์เป็นพระเชษฐาและพระอนุชาต่างมารดาของเจ้าหญิงตะกอง การก่อกบฎของเจ้าชายทั้งสองพระองค์เกิดจากความไม่พอใจที่พระเจ้ามินดง ผู้เป็นพระราชบิดา ทรงแต่งตั้งเจ้าชายกะหน่อง พระอนุชาขึ้นเป็นองค์รัชทายาท เจ้าชายมยินกุ่นทรงคาดหวังที่จะได้รับตำแหน่งนี้ เจ้าชายทั้งสองพระองค์ทรงได้รับการสนับสนุนจากอังกฤษ ซึ่งไม่พอใจแนวทางการปฏิรูปราชอาณาจักรและกองทัพให้ทันสมัยของเจ้าชายกะหน่อง เจ้าชายกะหน่องถูกปลงพระชนม์ขณะประชุมในสภาลุดต่อ จากนั้นกองกำลังของเจ้าชายทั้งสองได้บุกพระราชวังหลวงเพื่อปลงพระชนม์พระเจ้ามินดง แต่ทรงหลบหนีออกไปได้ กองทัพกบฏได้ทำการสังหารบรรดาราชนิกุลที่ต่อต้าน ซึ่งเจ้าหญิงตะกองและเจ้าชายสากูก็เป็นหนึ่งในนั้นด้วย ความพยายามก่อการรัฐประหารล้มเหลวเนื่องจากไม่สามารถปลงพระชนม์พระเจ้ามินดงได้ เจ้าชายทั้งสองทรงถูกต่อต้าน จึงหลบหนีไปยังดินแดนพม่าภายใต้การปกครองของสหราชอาณาจักร และทรงได้รับสถานะลี้ภัยจากอังกฤษ
เจ้าหญิงตะกองถูกปลงพระชนม์ในวันที่ 2 สิงหาคม พ.ศ. 2409 จากเหตุการณ์กบฎเจ้าชายมยินกุ่นและเจ้าชายมยินกุนเดง สิริพระชนมายุ 22 พรรษา
รายชื่อผลงานเพลงของอภิวัชร์ เอื้อถาวรสุข
รายชื่อผลงานเพลงของอภิวัชร์ เอื้อถาวรสุข หรือแสตมป์ เป็นนักร้อง และนักแต่งเพลงชายสัญชาติไทย โดยมีผลงานทั้งหมดประกอบด้วย 1 สตูดิโออัลบั้ม, 4 อีพี, 4 อัลบั้มรวมเพลง, 33 ซิงเกิล และมิวสิควีดีโอ นอกจากนี้แสตมป์ยังออกผลงานเพลงประกอบละคร ภาพยนตร์ รวมถึงโฆษณาอีกด้วย ก่อนหน้านี้แสตมป์เคยเป็นนักร้อง และเป็นสมาชิกวงเซเว่นธ์ซีน ซึ่งมีอัลบั้มร่วมกันหนึ่งอัลบั้ม ก่อนจะแยกออกมาเป็นศิลปินเดี่ยวเต็มตัว
ในปีพ.ศ. 2553 แสตมป์ร่วมกับศิลปินรุ่นพี่อย่างบอย โกสิยพงษ์ และ ตรัย ภูมิรัตน จัดตั้งวงเฉพาะกิจในนาม 3AM ขึ้นมา เพื่อแต่งเพลงให้กำลังใจผู้ประสบปัญหาภัยธรรมชาติ โดยมีสโลแกนว่า " "พวกเขาจะรวมตัวกันแสดงดนตรีหรือแต่งเพลง เมื่อมีเหตุด่วนเหตุร้ายที่กระทบจิตใจพวกเขาเท่านั้น จะไม่ยอมไปเล่นงานจ้างเด็ดขาด" " หรือ " "จ้างให้ก็ไม่เล่น" " โดยมีผลงานเพลง คือ เพลง "ปล่อยแสง" ร้องร่วมกับ สุธี แสงเสรีชน, ธนชัย อุชชิน และ นภ พรชำนิ และยังมีเพลง "หนึ่งเดียวกัน", "ถ้า", "กัมบัตเตะเนะ" และ "ดุจมหาธารา" และนอกจากนี้แสตมป์ยังเคยร่วมงานเพลงกับนิ้วแบนด์ ซึ่งเป็นวงเฉพาะกิจของนิ้วกลม อีกด้วย โดยมีเพลงพิเศษออกมาคือ เพลง "รักเออ"
อิสเตรีย
อิสเตรีย (; โครเอเชีย, สโลวีเนีย: "Istra"; Istriot: "Eîstria"; เยอรมัน: "Istrien") หรือชื่อเก่าในภาษาละตินคือ "Histria" เป็นคาบสมุทรขนาดกลางในทะเลเอเดรียติก คาบสมุทรเป็นที่ตั้งสำคัญของอ่าวในทะเลเอเดรียติกคือ Gulf of Trieste และ Kvarner Gulf คาบสมุทรอิสเตรียเป็นดินแดนของสามประเทศคือ ประเทศโครเอเชีย, ประเทศสโลวีเนีย, และ ประเทศอิตาลี.
คิมบับ
คิมบับ () เป็นอาหารเกาหลีชนิดหนึ่ง ทำจากข้าวสุกและเครื่องปรุงอื่น ๆ หลากชนิด เช่น แตงกวา แคร์รอต ผักโขม ไข่เจียว ปูอัด แฮม เป็นต้น วางแผ่บนแผ่นสาหร่ายแล้วม้วน จากนั้นหั่นเป็นชิ้นพอดีคำ
ชาวเกาหลีนิยมรับประทานคิมบับระหว่างการปิกนิกหรืองานกิจกรรมกลางแจ้ง หรือรับประทานเป็นอาหารกลางวันเบา ๆ โดยเสิร์ฟกับหัวไชเท้าดองและกิมจิ นอกจากนี้คิมบับยังเป็นอาหารนำกลับบ้านที่เป็นที่นิยมทั้งในเกาหลีและต่างประเทศ